KHAH, AUSTRALIA PATTHAWNG VIALTE A ZUAMCAWH CANG HNA HIH – The Chinlung Post\nAustralia Lai patthawng cakei Sui Bawi Sang (Pa Sui ) nih paih aa ka ngamh paoh ready ka si, ati ve cang. Australia um kan Lai patthawng Sui Bawi Sang nih a timi cu Australia ummi Laimi or Chinmi hna paih a ka ngamh mi nan um ah cun $ 3000 kan chiah lai. Hi tangka hi a sungmi paoh nih CDF caah kan hlut lai tiah zuamcawhnak bia alanghter.\nThawngpang dang” Ralhrangbu Nih Remdaihnak Ceih Ding Sawmmi Tlangcung Mi Nih An Cohlang lo. August 1 ralhrangbu nih nawlngeihnak a lak thla 6 tlinnak ni ah ralhrangbu hruaitu Min Aung Hlaing nih mipi sinah a biacah a chimnak ah ralhrangbu tiah kan thanhmi hriamtlaibu hna tello in zei bantuk hriamtlaibu hna he zong chawnhbiaknak ngeih kan duh tiah a chim.\nRalhrangbu nih uknak a lak hnu thla 6 tlinnak ah State Administration Council in Caretaker government ah min a thlen i, SAC chairman le ralhrangbu hruaitu Min Aung Hlaing nih a mah le a mah chief minister rian a khinh i, mipi sinah civil thuam he biacah a chimhnak ah atu bantukin a chim mi a si. Hi kong he pehtlaihin KNU, KIO le tlangcung hramtlaibu cheukhat nih ramkhel kong ceihmaihnak cu hlonh awk a tha lo nain ralhrangbu cawlcang ning zoh ah remhdaihnak biaceihnak ngeih ding a si kho lo tiah an chim.\nMin Aung Hlaing nih ‘ramkhel buainak silhnalh nak ding caah ramchung kahdaihnak NCA hnatlaknak zong min thut a si cang.NCA hi tlangcung hriamtlaibu hna duhnak cungah ceih le minthut a si.Kanmah nihcun NCA hnatlaknak cungah fek tein kan dir ko. Democracy le federal hrambunh mi rampi cu remhdaihnak he ser dingin chim ka duh.Ralhrangbu ah kan thanh mi hna ti lo ah zei tlangcung hriamtlaibu poh he i chawnh dingin kan sawm hna tiah a ti.\nRalhrangbu nih uknak a lak hnu 6 chungah KNU le ralhrangbu kar ah Taw Le Tha le Ti Mu Tha sakhan kahnak he kahdohnak voi 700 leng a um tiah P’do Saw Taw Ni nih a chim.KNLA brigade 5 cazin ningah ralhrangbu 400 leng an thi i, KNLA 10 an nunnak a liam tiah theih a si. KIO/KIA chimnak nawlngeitu Col. Naw Bu nih atu dirhmun ah ralhrangbu he i chawnh cu a si kho lo.Ralhrangbu nih an chim mi Federal, Democracy cu 2008 phunghrampi tang i federal lawng an chim peng.\nTlangcung mi nihcun kan zum hna lo. Anmah lei thlennak hna an tuah hnu lawngah chawnhbiaknak zong a um kho te lai tiah ka ruah tiin a chim. KIO chairman Gen. N’Ban La zong nih August ni 10 ah tuahmi Kachin Martar ni biacah ah anmah lawng phunpi ah a ruat mi, phuntanh ruahnak chia a ngei mi ralhrangbu hna cu a ci mit lakin doh dingin biachahnak kan ngei tiah a chim. KIO/KIA hi NCA min a thut rih lo mi a si i, ralhrangbu nih uknak a lak hlan ah kahdaihnak tuah dingin cozah he a chawn peng mi an si nain, ralhrangbu nih nawlngeihnak a lak hnu in atu tiang hmun tampi ah a kap peng mi an si.\nAlaw Bum ralhrangbu sakhan an lak mi tel in kahdohnak 380 kan ngei A thi le hliam mi belte cu chim khawh a si lo tiah Col. Naw Bu nih a chim. NCA minthu mi tlangcung hriamtlaibu 10 fonhmi PPST zong nih ‘ralhrangbu he chawnhbiaknak kan ngei rih lo tiah biachahnak kan rak ngei cang bantukin ralhrangbu he remhdaihnak kong siseh, ramkhel kong siseh ceih kan i timh rih lo tiah PPST hruaitu chungtel Col. Khun Okka nih a chim.\nNCA min a thut rih lo mi Karenni National Progressive Party (KNPP) chungtuan Khun Deniel nih ‘ralhrangbu he i chawnh dingin ruahnak hrim kan ngei lo, Mipi thim mi cozah nih nawlngeihnak a ngah hlan chung cu chawn zong kan i chawn lai lo tiah a ti. KNPP hi Karenni mipi ralkap KNDF he fonh in Karenni le Shan ram thlanglei ah ralhrangbu a do peng mi an si. Atu tiang ah ralhrangbu he voi 40 hrawng an i kap cang i, ralhrangbu 200 hrawng an thi, KNPP le KNDF lei ah bawi pakhat tel in 10 an nunnak a liam tiah Khun Deniel nih a chim.\nNCA minthut hlan USDPcozah chan lio ah kahdaihnak kong ceih dingin cozah nih a pom mi tlangcung hriamtlaibu 18 an si i, mah chungah bu 10 hi NCA minthu a si i, min a thut rih lo mi hi bu 8 an si. Ralhrangbu nih tlangcung hriamtlaibu 18 he remdaihnak kong ceih pi a timh nain atu tiang cu zeihmanh thanconak a um rih lo tiah ralkap bawi hlun pawl he fonh mi strategic study group director Dr. Naing Shwe Oo nih a chim.Hi kong he pehtlaih ramkhel kong catial U Than Soe Naing nih ralhrangbu nih an ral an tlawm deuhnak dingah tlangcung hriamtlaibu hna he chawnh a duh.\nAsinain ralhrangbu nih khuapi chung le khuate tiang mipi an thah, an tlaih, an hrem hna tikah mah dirhmun tangah chawnhbiaknak ngeih cu mipi zong nih an cohlan khawh lai ka zum lo tiah a ti. Ralhrangbu nih rampi uknak a lak hnuah Kachin, Karen le Shan ram ah ni fatin i kahnak a um. NLD cozah chan lio ah kahdohnak a um bak lo nak Karenni, Chin ramkulh Magwe le Sagaing ramthen chung hmanh ah kahdohnak a tam ngai cang. Ralhrangbu nih nawlngeihnak a lak hnu kahdohnak ruangah ramchung hmunkip ah ralzaam sing 2 leng an um tiah RFA nih a langhter. TCP


Sipin Director Pu Thla Hre Nih The Chinland Post July 29 Chuah News Paper Cungah Fianternak Atuah – THE CHINLAND POST\nSipin Director Pu Thla Hre Nih The Chinland Post July 29 Chuah News Paper Cungah Fianternak Atuah\nSalai Cung Cung + Editorial Board|2018 August 10|\nChin ramkulh Sipin Director Pu Thla Hre nih The Chinland Post July 29 chuak (Sipin Director Pu Thla Hre Cu A Rian Kong He Pehtlai In Chief Minister Nih Departmental Inquiry A Tuah) cungah biafianternak pa 6 cu a tanglei bantuk in a tuah.\n1. Department Enquiry kong ah: Hi kong hi 8.6.2018 ni ah Hakha Market sak nak kong he pehtlai in Department Enquiry an ka tuah mi a si. Ka sualnak a um ah cun ka sualnak bang an ceih ko lai,ka sualnak an hmuh lo ah cun an ka luat ter ve ko lai. Keimah le theitu tette pa (5) zong atu le atu biahalnak tuah a si cang i fiang cikcek in an chuah pi cang lai tiah ka ruah.Hi kong purh dahnak an ka tuah mi hi nihin ni tiang cu ka sinah an ceihnak caa a phan rih lo.\n2. Mizapi lei kap in lungthlin lonak thil tam pi an chimmi CM sin aphak caah CM nih Departmental Enquiry (Check hlatnak) atuah i an chek hlatnak ca zong an chuah, Sipin Minster sin aphan cang timi kongah\n(a) Keimah hi thluakfak cikcek le lu hlinh cikcek bak in rian a tuan lio mi ka si ve, Chin ramkulh chung zongah siseh, Hakha khua ca zongah siseh ka tuan mi cungah dawtu le dohtu cu ka ngei ve ko lai minung phung a si, atlam tling mi a hohmanh kan um lo. Tahchunhnak ka chim ah cun 2014 kum ah Halkha zaalam pi (Bokyoke Road Lamthluan Lairaltili in khuathar tiang, Zahoe Road in Auto Tiang) hi det khotnak atam tuk i lam abik tuk caah keimah hruainak in khua nu\_pa , Pastor le upa tampi he kan i bawm i 28 in 58 kau tiang kau ngai in kan rak kauh chap cun electric tung le Phone tung le adang dang aluat lo mi zong kan thial ter hna. Cu thil kan tuah mi cu a lung atling i akan bawmmi an tam bantukin a lungtling lomi zong an um ve i an chim a tam ngai, sehmanhsehlaw ahnu ahcun zaapi caah thiltha a si kha an mah lila zongnih an theih than veko. Mah lio ah rak kauh kho hlah usih law atu kan Cycle, Motor tam he zeidah kan lawh hnga mu, vun ruat ve hmanh u, Lam kan kuah hlan in zalampi a bit ning ka rak langter.\n(b) Mizapi lei kapin lungtlin lo nak thil tampi an chim ah cun CM nih hin aka chimh colh ve ko lai tiah ka zumh. Zeicatiah cun amah hi CM a si hlan in aa dawmi le aa hngalmi te kan si caah a si. Check hlatnak Departmental Enquiry a tuah i Minister sin aphan cang timi zong hi acung lei Market kong an hmuh ning report an chuah mi hi an chim mi a si tiah ka ruah.\n3. Pu Tluang Ceu nih achim mi kongah Minsiter Salai Issac Khen arian in aa dinh sin te khan amah kut tang ummi Dirctor kha Enquiry tuah colh le sining tak tak alangh kha atha ko tiah achim mi kongah\nBiaknak lei Pastor pakhat zong a si i hi bantuk in fawi tein biachim hi cu atheih aa rem lo ngai tiah ka ruah, Minister a sual poh ah Director a sual ve lai ti phun deuh in biachim awk a si lo, cu ti ti ah cun chim awk tampi a um ve ko. Policy atlai mi Minister asual ning tein Director asual ve kan ti kho lai lo,Direector acham baunak a um zongah Minister palh a si kan ti kho lo, Laws, Rules, Regulations le Procedure a thei lo mi nih a thei deuh mi kha nau tat lo tein hal phung a si. Hngalh lo mi a hngal bantukin riantuan cu chuah sual afawite, Cun Halkha ah Ziknawh Ei hmuar a tam bik timi bia ruangah keimah Thla Hre theng mang thim i check ding cu adik mi thil a si hnga maw? Keimah maw misual bik ka va si hnga, check hlat an ka tuah mi kongah ka sualnak a um ah cun a phungning in dantaknak cu ara ko lai, Aho zong nih mi mui zoh dingin biachim hi kan i ral ring deuh awk a si. Hi konghepehtlai in Minister hlun he sualnak kongah pehtlaihnak zeihmanh kan ngei lo timi chimfian na duh ah cun fiang tein kan chimh khawh mi a si.\nSipin Director Pu Thla Hre Nih The Chinland Post July 29 Chuah News Paper Cungah Fianternak Atuah 17.10.2014 photo: Sipin\n4. Falam dinti peknak le Halkha dinti peknak kong\nHi kong ah tluang tein tuan khawh lomi le lim ding caan ah lim khawh ti lo mi rian tampi he a si caah Pu Thla Hre check hlat a tong lengmang i dantak ding dirhmun zong a si kho timi bia hi a chim tu cu ka hngal lo. Falam dinti le timit dinti peknak cu kan mah Sipin kut a phan rih lo mi a si, hi kong ah cun cunglei fial mi lawng atuan lengmang mi ka si ve caah kan thei lo. Project ngan pipi hi pakhat lawng nih thil tlamtling tein tuan khawh phung zong a si lo, a cozah formed tuah mi Committee he riantuan ti a si ko caah hi kong he pehtlai in cun keimah thengte check hlatnak zong a um lo, cucaah hi kong he pehtlai in check hlatnak zeihmanh a um lo ti hi ka fianter.\n5. Pension laknak ca ka pek mi kongah\nDawtu tampi nih pension laknak ka hla mi kongah aka thlauh mi zong tampi an um nain dohtu zong an um ve, minung phung a si ka ti. Dawtu hna dihlak cungah lunghlomhnak ka chim, Dohtu dang kongah chim fiannak adang tein ka tuah te lai. Sihmanhsehlaw chungkhar tling tein kan i ruah hna hnu ah pension lak dingin ca ka pek hi a si. DE tuah mi ka tih ruang zong ah a si lo,mah hlan tein pension lak hi kan i ruah cang mi arak si. Acozah kut tang riantuan pakhat ka si caah an mah nawl pek lo cun lak khawh zong a si lo, nawl an ka pek ah cun ka la ko lai. Khua le ram caah kan sikhawh tawk rian kan tuan kan ti tik ah achung um lio i tuan khawh mi le aleng phak hnu ah tuan khawh mi aa dang ve ko lai tiah ka zumh. Kei mah um lo cun a si kho lo timi lungput zong ka ngei hlei lo, kawl phungtluk bang “Mangphy um lo ah cun Mangme a ra ko lai” , vawilei cung cu a phung a si ko ka ti.\nMah he pehtlai in Media zong nih thawng nan thanh tikah fiang deuh le tling deuh in hlat hnu lawngah thawng kan thanh tawn uh. Mipi nih CM sinah an taing (report) lengmang ti bantuk zong hi ka caah a fak ngai mi a si, hi bantuk hi sources a fek deuh mi zong chuah pi khawh i zuam ve uh law ti ka duh. Zeicatiah carel tu tampi cu tial ning deuh in thil hi zumh le rel a si tik ah pakkhat khat si ning tak he aa kalh mi tete a um tik ah thanh hnawh mi pawl caah a fak deuh tawn ti in Sipin Director Pu Thla Hre nih The Chinland Post ah fianternak a tuah hi a si..\n(Theihternak: The Chinland Post nih thawngpang kan tialmi cungah zalong te in aho paoh nih fianternak le hmuhning chim cio khawh a si.)\nPrevious Matupi Pengkomh Zung Cu Vawlei Zohthiam Pawl Nih Hmunhma Chekfel Hnu Lawng Ah An Sak Lai\nNext Myanmar-India Ramri Luhchuahnak (Border Pass) In Ni 14 Tiang Zan Riah Khawh A Si Cang


USA Ah Laimi Hi Covid19 Nih A Tlak Ngaingai Hna Asinain Laimi Caah Cun Covid 19 Hi Zei Huaha A Silomi Ko A Lo – Chuncha News\nUSA Ah Laimi Hi Covid19 Nih A Tlak Ngaingai Hna Asinain Laimi Caah Cun Covid 19 Hi Zei Huaha A Silomi Ko A Lo\nCanada 🇨🇦 le USA 🇺🇸 ramri cu June 21 tiang khar rih dingin nihin ah an thanh. “June 21 pinlei cu thil umtuning zoh in kan ceih tthan te lai” tiah Canadian PM nih a chim.\nTulio hi Canada 🇨🇦 ram ah Scam-call/ online mifir a tam taktak. Cozah sinah Phaisa na pek tthan a hau tbk a phunphun in hlennak a um. Letter/cakuat tein a tlung lomi, telephone in Phaisa halmi paoh cu Scam/mifir an si.\nMalaysia 🇲🇾- Pudu Area ah police nih an kalpimi hna chung in Chinmi an itel i, mah kalpimi hna kha thongthlak dingin siloin Covid19 an ngei kho men tiah lunghrinh ruang ah a si. Cucaah, “quarantine” ding in an kalpimi hna an si. Cozah nih thate in an zohkhenh ko hna lai caah thinphang ding a um lo tiah tiah ACR lei hruaitu nih an thanh.\nDecember 2019 lio ah Wuhan khua i Corona Virus an hmuh cang ka te khan, China 🇨🇳 nihcun Wuhan khuapi in China ram khua dang vialte a phih colh dih. Asinain Wuhan khua in Vulei cungpi kalnak/ Wuhan Airport cu a phih duh lo. Cucaah Wuhan khua ah Virus vialte cu, Wuhan Airport in Vawlei cung kakip ah an zuang viar tiah US President nih fakpi China cungah a lungfahnak a phuan.\nCovid19 khamnak caah tiah “Hydroxychloroquine” a einak cu Trump nih a phuan. USA 🇺🇸 mipi zong ei cio ko u tiah a forhnak hna a si kho men. Covid19 hi a khamnak si a um rih lo caah “healthcare Workers” pawl zong hi, a duhmi cu, “something is better than nothing” ti phun in “Hydroxychloroquine” hi an dolh cio rua.\nUSA 🇺🇸 ah Laimi hi Covid19 nih a tlak ngaingai hna. Asinain Laimi caah cun Covid 19 hi zei huaha a silomi ko a lo. Cumpi tluk hmanh ah an rel cio lo. Mahhi, Raifenh Si/ Hydroxychloroquine a ei tuk cia kan si ruang hna ah a si hnga maw?\nAsinain, USA 🇺🇸 ahcun Hydroxychloroquine hi side-effects a um tiah an chim i an ttih ngai. Sam a pongter. Rawlka a tthawtter lo. Pawfah, luakchuah tbk a umter pinah lungmit le lungfah zong a chuahter tiah an ruah caah an ei ngam lo.\nCredit : Za Sang Cinzah\nPathian Nih Hmanchin Ko HnaSeh ;CCN Ai Awh In Tikir Khua Um Mi Hna Paletwa Ralzam Ah CCN President Salai Sang Hu Lian\nFa hrin riangmang in zamtak hmangmi pa pohpoh nih thlakhat ah tinghnih ( 200 000 )


Tuchun Yangon Thil Cang Hi Tihnung Taktak A Si, Nungak Note A Sual Ning Cu – Chin 11 News\nTuchun Yangon Thil Cang Hi Tihnung Taktak A Si, Nungak Note A Sual Ning Cu\nTuzan lei suimilam 3: 00 ah Yangon thilcang mi nih mipi khuaruah har in a chiah ko hna. Nungak note pakhat nih tarnu pakhat cu a sui-thi firpiak a duh ruang ah a hnawng ah namte in a ah bak ko. Tarnu cu siizung ah an tlikpi cawlh ve, nungak nu zong cu palek nih an tlaih cawlh ve ko hi.\nYangon Pazundaung Yekyaw City Mart Zuunput ah Nu pakhat hnawng ah namte ah in thilchuhnak a chuak. Yangon ramthen Pazundaung Yekyaw lampi City Mart pakhat ah nihin zaanlei suimilam 3:00 PM ahkhan ngaknu note pakhat nih tarnu pakhat a hnawng ah namte in a ah i a suiṭhi a chuh tiah theih asi. Hnawng ah a tongmi nu cu siizung ah an tlikpi i sual a tuahtu cu an tlaih khawh tiah theih asi.\nKawlram hi mifir le lainawng an tamtuk ti cu kan theih cio mi a si ko nain hi bantuk in nungak note nih raltha taktak in hi bantuk thil sual a tuah lai ti hi cu a hohmanh nih an zum kho cio lo. Minung um lemlo nak hmun le ramlak hna ah cun phundang si, mipi umnak le City Mart chung bak ah hi tluk in a ralthat hi cu tihnung taktak a si.\nSource: Popolay; CBN


KHAH ABIAPITUK, KAN CHUNKHAT CHIMCIO HNA USIH – The Chinlung Post\nKHAH ABIAPITUK, KAN CHUNKHAT CHIMCIO HNA USIH\nApril 25, 2021 admin Knowledge 0\nTheih A Herh Mi. Tulio kan boruak a that lo lio a si caah theih a herhmi si caah kan rak tial mi si.Tu hi Thantlang peng Sopum khua i Rallokap pawl nih mi chok let, khualtlawng pawl an kham hna i kal an sianh hna lo, Nain micheu nih cun tangka an pek hna i an kal kho ko tiah kan theih.Mi pakhat nih cun Thantlang in Sopum lei a kalmi poh cu ( sopum pin lei ) kir an sianh ti hna lo tiah thawng a kan thanh,\nZei ti si zongah tangka vapeek len lo in kan duhnak ah kal ko hna usih law kir lei i anmah leikap in kan kir ngamlo zong ah lamdang in hrial ko hna usih. A herhlo ah tangka fangkhat dih zong hi siang hna hlah usih law a herhnak tu ahcun kan nunnak zong kan pek hau ko lai. Credit: The Chin Journal.\nRelchih: Breaking News: CHRO Hakha zung Palek nih an kal hnawh. TCP Hakha| 2021 April 25:Nihin chun April 25 ah Hakha Palek bo 3 telh in palek pali nih Chin Human Rights Organization (CHRO) zung an kal hnawh tiah kan theih. Hi kong he pehtlai in, CHRO Hakha zung hmai ah zung kan khar hlan in, Palek le hlathlaitu an umnak cu a sau cang.\nMingiatu le palek tbk. an umnak caan cu a sau cang. March 19 hnu in, Zung kan khar hlan in khan a si cang tiah riantuantu pakhat minlanghter awk tha lomi nih The Chinland Post ah a chim. Zung cu an khar nak a sau cang. Riantuantu zong kan hmu bal ti hna lo. Milengkai phun zong an um tilo nak a sau cang. March thla dongh khan a si lai dah, zung an kai ti lo.\nNain, nihin chun Zung an hun rat hnawh ko. Innpa cheukhat bia an hal hna…” tiah CHRO zung pawng inn ngeitu pakhat nih The Chinland Post ah a chim. Zei ruang set ah dah CHRO zung an kal hnawh mi cu hngalh a si lo. Nain, riantuantu pakhat sin in, CHRO Hakha zung lawng silo in, a dangdang kan zung tete zong an luh hnawh mi a um cang. Tlaihkhih mi zong an um…” tiah a chim.\nCHRO zung an kal hnawh lio ah, lam a chawklet mi pakhat nih zeidah an tuah set cu ka hngal lo. Nain, ka theih mi cu Palek pali an si. Palek bo 3 pakhat a tel cu ka kal pah ah ka hei hmuh khawh mi a si tiah a chim. Chin ramkulh le hmun dang vialte ah CHRO nih zung an on mi vialte cu March 19 hnu in khar chung a si cang tiah kan theih. Credit: The Chinland Post.\nRalhrang Pa Cu A Duty Lio Ah Khuami Nih Namtong In An An Sah Dih.\nHakha Campaign For Justice Nih Saya Gyi TluangZa Thang Cu Last Warning An Pek Cang


Tuni UNHCR le Ralzaam Bu Meeting Thawngthanh | THE CHIN EXPRESS\nTuni UNHCR le Ralzaam Bu Meeting Thawngthanh\nTuni, December 14 ah UNHCR Malaysia le Chin Ralzaam Bu (ACR, CRC, FRO, ZAM, tbk.) hruaitu pawl meeting an tuah. UNHCR nih a chimhmi hna cu atanglei hna hi an si.\nUNHCR lutlai Mr. Thomas nih, “January thla silole MCO a dih tikah UNHCR zung kan on khawh ṭhan cang lai ti ka zumh,” tiah a chim.\n“UNHCR chung policy le rianṭuan ning zong kan zohṭhan i kan remh cuahmah liopi asi. Mithar card/catlap pek le card/catlap tat-ṭan ṭu zong a thih tiang hngah hau ti loin a thih hlan deuh ah ṭu khawh asi cang.\n“Cun, UNHCR nih ralzaam bu kip sinah kal in rianṭuan ṭi dingin kan i tim. Mah pinah, Johor ah kan on bantukin Malaysia rampumpi ah a herh ningin UNHCR zungṭhen on zong kan timh,” ati.\nCard/Catlap Tat-ṭan ṭu kong\nAtutiang ah minung 36,000 hrawng tat-ṭan ṭu piak an si cang. Sinain, MCO le CMCO ruangah UNHCR zung zong kan khar ṭhan. Tat-ṭan a dih cangmi min cazin kan ngeih i a changchang tein kan auh cuahmah hna lio asi.\nCucaah, a tat-ṭan dih cangmi hna nih online UNHCR website [hmet] ah nan phone number thar ṭial in min cazin pe uh tiah forhfial kan duh hna.\nZei khom si hmanh ah, cozah nih chawhvah a khapmi CMCO a dih hnu cun UNHCR zung kan on ṭhan lai i pakhat hmanh taang loin kan in auh dih ko hna lai.\nUNHCR card/catlap a ngah bal rih lomi mithar nih sok nan duh ahcun UNHCR Mithar Bawmhnak phone number 017 614 3810 ah Nikhatni in Ningani tiang, zingka 8am in zaanlei 4pm tiang chawnh khawh asi.\nAtu lio tlaihkhih tam cu UNHCR zong kan lungṭha lo tuk. Nain, Lahwahkah bawi pawl kan ton hna i UNHCR card le catlap ngeimi cu tlaih lo dingin kan chimh hna i a rauh hlan ah lungtlinnak kan ngah khawh lai ti kan i ruahchan ko.\nCozah nih a chim ning ah, card le catlap ngeimi pawl cu an chuahkehnak ram ah kan kua hna lo a ti.\nTlaihkhih ton tikah chawnh tawnmi UNHCR phone number kha ni fatin a chawnmi an tamtuk ruangah, asi khawh ahcun online UNHCR website [hmet] zongin thawngthanh pah dingin kan in nawl hna.\nTlaihkhih he aa pehtlai lomi kong zongah tlaihkhih phone number a chawnmi ralzaam an um. Cucaah, zei bantuk ton ah dah zei bantuk phone number chawnh asi ti zong hi mipi nih an i fian herh tuk.\nRam thumnak kal kong\nUSA nih Malaysia in ralzaam zeizat dah a lak lai ti cu kan hngal rih lo, thawngpang kan hngah lio asi.\nCanada nih a ra laimi kum 3 chungah ralzaam ting 12 (1.2 million) ka lak hna lai ati.\nAustralia zong nih hmai kum chungah ralzaam 30,700 hrawng ka lak lai ati ve.\nSinain, Malaysia ram in ralzaam zeizat dah an lak lai ti cu an chim rih lo caah UNHCR zong nih thawngpang kan hngah ve lio asi, tiah UNHCR Malaysia lutlai Mr. Thomas nih a chim.


A Voi 73nk Chin Miphun Ni Cu Surbung Airport Onnak Kemh In Hakha A Silo Ah Falam Tuahding Timhtuah - THE CHINLAND POST\nA Voi 73nk Chin Miphun Ni Cu Surbung Airport Onnak Kemh In Hakha A Silo Ah Falam Tuahding Timhtuah\nKu Ku| TCP-Hakha| 2021 January 11| 2021, February 20 ah tuah ding mi A voi 73nk Chin Miphun Ni (Chin National Day) cu COVID-19 phung he cunglei nih lungtlin hnatlak ahcun Falam khua pawng i an sak mi Surbung Airport onnak tuah pah in tuah kan i tim tiah Cozah lei in chimrelnak nawl ngei tu sipin Vuanci Pu Soe Htet nih a chim.\n“Tukum cu COVID-19 zawt nak he asi tik ah fawi cu a fawi lai loh, na tein kanmah lei in cunglei lutlai pawl bawmhal in chimding ah ka ruah cuahmah, Surbung Airport zong an dih cang na tein phung ning tein onnak puai tuah a tang rih, Chin Miphun Ni ahkhin onnak puai zong tuah ah tha hnga maw tiah kan ruah. COVID lio he cun minung 30 lawng an ti caah le February chung mi tam deuh in a ngah an ti ko ahcun Chin Miphun Ni cu Hakha asilo ah Falam pakhatkhat ah tuah in Surbung Airport onnak kemh pah ding ah kan ruah pah” tiah Sipin Vuanci nih a chim.\nChin Miphun Ni tuah ding ah Cozah lei in tuah ding le tuah lo ding in hnatlak nak a um rih lo na tein February tiangah minung zat khiahmi aa thlen lo ahcun bi tein tuah kan itim tiah a chim.\nAra lai mi Chin Miphun Ni tuah nak ding hmunhma he pehtlai in U Soe Htet nih “Chin National Day tuah a ngah ko si ah cun Falam si lo le Hakha ah tuah ding a si lai. A dang peng zong an mah le khuapi cio ah aa tlakrem ningin tuah khawh a si ko lai” tiah a chim\nChin Miphun Ni cu Lai nunphung sunglawihnak le thanchonak he kum fatin kan tuah. 2020 a voi 72nk Chin National Day cu Thantlang ah sunglawi ngai in an tuah i Kawlram hruaitu Daw Aung San Suh Kyi nih telpinak le biachimnak zong a ngei tiah kan theih. Ref: Chin World\nPrevious 2021-2022 Kum CYO-Kalay-Kabaw General Meeting Le Hruaitu Thar Thimnak An Tuah\nNext 2020 AhChinram Kulh Motor PK nih Cycle, Mawtaw Zulhphung A Buar Mi Hna Sin In 23,850,000 MMK An Hmuh


A Poituk Ralhrang Nih Hniarlawn Khuami Minung Hleithum Bak An Tlaih Hna — Chin Miphun Tlangau\nA Poituk Ralhrang Nih Hniarlawn Khuami Minung Hleithum Bak An Tlaih Hna\nAugust 18, 2021 Salai Ephraim CHIN 0\nLockdown ruang tirawl chaantu Hniarlawn khuami minung 13 SAC ralkap nih an tlaih hna.Hakha khua um Hniarlawn khuami 13 cu an khua lockdown a sau cang ca ah khuami tirawl chaan ding in an kal i August 18, 9:30 AM hrawng ah SAC ralkap nih an tlaih hna i zaanlei suimilaam 4:30 tiang ah an thlah rih hna lo, tiah kan theih.\n“Lockdown caan a sau cang i tirawl eidin ding an chambau cang. Khuami nih tirawl i chanh khawh nakhnga nihin te hi phihkhar mi an hon. Thilri zong cu khua chung luhter rih loin khua pawng ah chiahtak i sii hna kah hnu, ni 3 hnu ah laak te ding in an timhtuah mi a si. Tuzing ah light-truck motor 4, kethum motor (tungbing) 2 le motorcycle 4 tiin chanh ah an kal i an rak tlaih hna hi a si,” tiah min langhter lo mi pakhat nih The Hakha Times ah a chim.\nTirawl chaan ding ah a kal mi minung 13 cu Chin Ramkulh Cozah Minister Housing (Vuanci Innyar) gate a hngak mi SAC ralkap nih an tlaih hna i zaanlei suimilaam 4:30 tiang ah an thlah rih hna lo ca ah Hniarlawn khua upa hna le Biaknaklei upa hna nih thlahpiak ding in an tawlrel lio a si, tiah kan theih.\nNLD Pyithu Hluttaw Palai U Win Myint Aung A Nupi Le Fa Le Vialte An Tlaih Dih Hna\nFalam Peng Kadohnak Ah CNDF Nih Ralhrang A Kah Thah Mi Hna Kongah Fianternak A Tuah


Saya Van Tum: Pu Trump ttanhtu pawl hnemhnak le fimchimhnak – The Cherry Par\nSaya Van Tum: Pu Trump ttanhtu pawl hnemhnak le fimchimhnak\nPu Trump ttanhtu pawl hnemhnak le fimchimhnak\nPu Trump a sungh ruangah le thil ttha lo, Capitol innpi I a tuah ruangah miphun dang si hna seh, Laimi (Chinmi) si hna seh tampi nih an kaltak cang. Hi hnulei zongah an kaltak len rih lai. A party upa cheukhat zongnih an rem ti lo. A fale, a chungkhar ca zongah zeitluk ningzak dah a si mu. A sungh ruangah a minung pawl cu tuan tein thil ttha lo tuah ding in a rak forh cang hna I mah cu a hlawhtling. Asinan atutiang keimah sual le palh a si a ti lo. Democratic party pawl nih a rangnak in President ttuan ti lo ding in an I zuam lio a si. An hlawhtling lai maw tling lai lo cu kan cuanh hna lai cu.\nAtu lio cu, Trump a sungh ruangah amah a ttanhtu pawl nan lung a rawk tuk, nan thin lawng a har, nan I hngilh kho ve lo I nan ing lawng a puang I Biden a ttanhtu pawl cu nan kan huat chinchin ve. Mah bantuk lioah Biden a ttanhtu pawl zong nih cattial lo ding le dai tein um ding kan si ko nan keicu ka rak peh lengmang ko hi. Nan lung fak chinchin seh tiah ka ttialmi a si lo. Trump zong siseh, a ttanhtu pawl, Laipawl zong nan sungh ruangah kan tuarpi ve hna. Keicu tuan pi tein ka rak chim ciabang, Laimi (Chin miphun) le Chinram a lamkip in kan tthangcho khawhnak dingah Profet bantuk in Facebook chungah dinnak, biadik biahman, le cawnpiaknak hman cu ka aupi ve lai tiah ka rak ttial cang kha aw. Miphun khat u le nau kan si hna I Trump le Biden ttanh ruangah kan I huat ding a silo I kan I ral ding zong a si fawn lo. Pakhat le pakhat kan ttanhnak a ruang te kha kan I chim hna lai I kan I ruah ko hna lai. Pakhat le pakhat nem tein kan palhnak kan I remh hna lai I cu ti cun kan dihter awk a si ko. Kan Pupu Biden cu atu thla ni 20 ah US president rian a luhnak lawmhpi a si cang lai I a rian cu a thok cang lai. Mah in cun atu thimnak kong cu a lim cang ko lai. Kan dai dih cang ko hna lai. Atu liote hi a caan a si ruangah keizong nichiar tein ka van ttialnak a si.\nPu Trump a ttanhtu, mi tampi nih ttial ti hlah nan ka ti lengmang. Na cattial hi mi na ti hnawhtuk nan ka ti. Mi ti hnawh ka tim bel lo. Ca ka ttial ruangah fangkhat hmanh phaisa ka ngah lo. A tak te cun, thuk deuh le kau deuh in khuaruat kho ve hna seh law thil tampi thei ve hna seh ti kan duhpiak ruang hna ah ka rak ttial lengmangnak a si. A ka vawlpammi pawl zong kan ngaihthiam ko hna. Thla zong kan campiak ko hna. A cheu cu ka facebook timeline I khawhmenh (comment) nan pekmi zong kan hlonh piak hna ruangah nan cungah ka thin a har hlei lo. Messenger in ca a ka kuami cheukhat zong kan phihpiak hna ruangah kan hua hna lo, ka thin a har fawn lo. Thinhar le mihuat cu sual a si. Khrihfa sining he zong a tlak lo. Ka cattialmi tangah “thih ding” ti bantuk in khawmenh a pemi pa zong na konglam ka theih I zei Khrihfa buu ahdah member na si zong kan theih ko. Na Khrihfa bu le na pastor nih an in piangthar ter kho rua lo. Na cahrang ah thla kan campiak ko. A rauh hlanah na piangthar ko lai.\nPu Trump le a chungkhar hi ka hua hna lo keimah pumpak in. Trump zong a rum ning le a inn le lo pawl an tthatnak kong video documentary zong a luancia kum 5 hrawngah ka facebook ah ka rak post bel cang. A fanu, Ivanka Trump le bang cu ka uar bak. A video zong ka facebook ah ka rak post bel cang. A dawh ning, a fel ning ka rak ti. Asinan Laimi (Chinmi) tampi nih nan I thawh I Trump cu Pathian thimmi, hmanmi, a umpi mi le Khrihfa ttha a si, ti bantuk in nan chim I nan ruahmi hi 100 ah 100 ka pom lo. A palh tukmi ruahnak a si ka ti. Mah nan ruahnak hi nan palh, a hman lomi a si ka ti ruangah ka rak ttial lengmang nak a si. Trump cu Pathian nih a thim a hman nan timi nih a sawhmi cu Pathian kha duh poah in tuah nan timh I Pathian kha hngakchia le zei thei lo bantuk men in nan ruah cu. Pathian zei I nan rel lo zong a si fawn. Pathian cu nan kutchung ah hum nan timh. Pathian nih Trump bantuk thinlung put le ziaza a neimi a hmang bal hna lo. A thil tuahmi le a nun ziaza le a biachim le a lungput in nan theih ko lai. Mah ruangah Trump ttanh le dirpi cu pialsual/kalsual phunkhat a si ve ka tinak a si. Trump bantuk Pathian nan thimter I nan hmanter mi cu sual ngaingai a si ve.\nKa cawnmi le ka theihmi, le ka thiammi pawl hi ka miphun hawi caah tthahnem santlai si ve seh tiah nan zawn ka ruah ruangah ka van ttial lengmang nak a si. Kan ti hnawh hna lo I kan ti hram fawn hna lo. A caan ahcun ka bia a fak ngai ve ko lai. Mah zongcu kan dawt hna ruangah a si ko. Nan lungfim deuh seh ti ka duh ruangah a si ko. Kau deuh le thuk deuh in thei ve hna seh ka ti ruangah a si ko. Nu le pa nih fa le cu nem tein nun kan chimh hna I an ngai lo ahcun fungfek in kan tuk tawn hna. Mah cu nu le pa nih an fa le an huat hna ruangah a si lo. An dawttuk hna ruangah a siko. Keizong kan dawt tuk hna ruangah a caan ahcun ka bia kha a fak ngaimi a lo ve ko lai. Miphun dang bantuk in fim ve hna seh, fel ve hna seh, ruahnak kau deuh nei hna seh, thluachuah hmu hna seh, thangcho hna seh, nunzia dawh nei hna seh, Pathian tehte ttha si hna seh, piangthar hna seh, nan lamtluang seh, fimcawnnak upat zia thiam hna seh, ninghngal hna hlah seh, a thin saumi si hna seh, dawtnak le ngaihthiamnak nei hna seh, dinnak, daihnak le remnak duh hna seh/nei hna seh ti pawl kan duhpiak hna ruangah ka rak ttial lengmangnak a si.\nPu Trump ttanhtu ka miphun hawi hna, nanmah tihram le cattial hnawh hi ka timhmi a si lo. Tihram le ttialhnawh in duh hna ning law, a lam tampi ka theih ve ko/ka thiam ve ko. Tahchunhnak pakhat in ka van chim lai. Laimi (Chinmi) chung in 100 ah 90 hrawng nih hehtiah Pu Trump caah thla nan campiak, thimtthan a sinak ding caah, pastor le evangelist le vawlei lei hruaitu telh in. A phunphun in biaphuan le cattialmi zong nan nei fawn. Laimi 100 chungah 10 hrawng lawng, mi tlawmte nih Biden caah hehtiah thla kan cam ve. Asinan mitlawm te thlacamnak cu Pathian nih hlawh a tlingter kan ti lai cu. Mah kong ka ruah ahhin ka lungah a hung chuakmi cu Biakam hlun chung I Profet Elijah le Baal profet, za li le sawm nga thlacamnak kong kha a si (1 Siangpahrang 18:20-40 hi rel te uh). Elijah pakhat I thlacamnak cu Pathian nih a ngaih I a leh. Asinan Baal profet 450 I thlacamnak cu pakpalawng men a si ko. Trump caah thlacamnak zong pakpalawng men bantuk a si ve ko ti khawh a si I mi tlawmte nih Biden ca I thla kan campiaknak cu Pathian nih a kan ngaihpiak ti khawh a si. Nan mah ti cun kan ti hram hna lai lo. Tihram tlak zong nan si fawn lo. Ka tinhmi zong a si fawn lo.\nPu Trump cu a party upa pawl nih an duh tilo, mi rum, mifim le minta mintami le hlasak thiam, university minthang, thilser a thiammi, biaknak lei upa vialte, social media tampi (Big tech) pawl zong nih an kaltak dih cang/an ttanh ti lo/an dirpi ti lo. Trump a umhar tuk cang lai. Laimi (Chinmi) tampi zong nih hi hnu thla tlawmpal ahcun nan kaltak dih ve cang lai ka zumh. Nan kaltak ahcun thilhman le cawnpiaknak hman nan I thim tinak a si ko lai. Nan piangthar (hrintthan) tinak a si ko lai. Trump ttanh ruang I a lungfak mi pawl Pathian nih in hnem ko hna seh! Credit: Saya Van Tum\n← Thaizing lei cun US Thawngpang hi ngaih a nuam ngai men lai\nRev. Dr. Thlaawr Bawihrin: Vawleicung khuaza vantawi ah a ummi Chin miphun hna →


Israel Prime Minister Benjamin Netanyahu Cu A Lo Bak Ko Cang Hi Thil Hi Zeitindah A Pumpelh Lai — Salai Ephraim Thawngpang\nIsrael Prime Minister Benjamin Netanyahu Cu A Lo Bak Ko Cang Hi Thil Hi Zeitindah A Pumpelh Lai\nNizan ah kan rak chim cia bang khan Prime Minister Benjamin Netanyahu le party dangdang hna i fonh in cozah thar kan dirh lai tiah timhlamhnak an neihmi cu Israel parliament pawl hna nih zahan suimilam 9 tiang kha caan an pek i Prime Minister Benjamin Netanyahu nih cozah thar a ser khawh lo a si ah cun Israel ram i thimnak cu a thar in tuah t’han a si lai tiah an chim cang.\nIsrael parliament pawl hna nih a caan an pek mi cu Prime Minister Benjamin Netanyahu nih cozah thar cu ka serkhawh ko lai tiah a rak chim pim ah,Israel ram cu felfei tein ithimnak kan tuah dih cang hnu ah a cozah thar dirh khawh lo ruang i Israel ram ithimnak kan tuah t’han lai ti cuningcanglo thil a si caah ithimnak cu kan tuah t’han awk a si hrimlo tiah a chim.\nAsinain Israel parliament nih a caan an pek ning hna bantuk in Prime Minister Benjamin Netanyahu le party dangdang hna i fonh in cozah thar ser an i timh mi cu an ser khawh lo caah Israel ram ithimnak cu a ra lai mi September thla ni 17 ah ithimnak tuah t’han dingin biachahnak cu an tuah piak taktak cang.cun Israel ram ithimnak tuah t’han nak kong he pehtlai in 21st Knesset Israel cu rawh a si pin ah suimilam 12 chung bak ithimnak cu tuah ah maw a t’hat lai tuahlo ah dah ti mi i ceih t’i nak an neih hnu ah vote 74 tluk ah vote 45 nih ithimnak tuah t’han dingin a tei.\nHi konghe pehtlai in Israel politicians pawl hna nih cun Israel Prime Minister Benjamin Netanyahu san tleih lo bia a si tiah biatak tein an soisel pin ah Benjamin Netanyahu cu Israel Prime Minister si awk ah a tlak lo tiah an den chih.cun ultra-Orthodox United Torah Judaism pawl hna nih cun Israel Prime Minister Benjamin Netanyahu cu an hnawl i a caah cun Isreal Prime Minister sinak vunco t’han nak caah a har ngaingai cang lai tiah an chim.\nTagged Israel Prime Minister Benjamin Netanyahu Cu A Lo Bak Ko Cang Hi Thil Hi Zeitindah A Pumpelh Lai\nPu.Trump Cozah Nih Congress Pawl Hna An Celhti Hna Lo Ruangah Zei Dah An Tuah →\n← Special Counel Robert Mueller Nih Trump Cu Biatak Tein Dirkamh A Timh Ve Cang


VIDEO – ZINGHMUH NEWS\nDawr Hmai Bak Ah Nungak Nu Nih A Tlangvaal Pa A Tthuat Chih\nHOME VIDEO April 19, 2019 82\nCheukhat nungak pawl hi cu pa hna nak hmanh in ttih an rak nung ngai ngai ve ko, cun cheukhat nungak hna cu an duhmi an thlangvaal te cungah aa hnoh ngaimi an um bantuk in cheukhat belte cu an tlangval te duh dawt zia an thiam lengah ka tlangval […]\nHngakchia Nu Te Le Mithla An I Chawnh Lionak Video\nHOME VIDEO April 13, 2019 233\nThailand ram Songkhala timi khua ah a ummi Songkhala timi siangin ah a kaimi hngakchia nute cu sianginn ttin can a phanh rik ah hring u a nu nih sianginn ah cun a va don. A fanu dong dingin a va kalmi hring tu nu cu siangin a va phanh […]\nPa Pakhat A Veilo Bak Ah Cangai Nih A Ceh Tthuh Ko\nHOME VIDEO April 1, 2019 99\nVawlei cung pa vial te hna kan caah man sung bik a simi le ttih nung bik a simi thil cu kan pum cungah a ummi kan pa thilri te bak hi si ko, mah ti kan ti tik ah kan tak pum cungah a ummi thilri dang a simi […]\nMelody – Elena HT Par Hla Note-i Ralte Nih Mizo Version In A Chuah Ve (+Video)\nHOME VIDEO March 17, 2019 208\nTu lio i hla a lar tak tak mi Melody by Elena HT Par hla hi kan hawile mizo pawl zong nih an uar ve tak tak caah Mizo/Lushai Version in an cover/chuah ve. Elena HT Par nih a sak mi he tlawmpal cun aa khat deuh lo asinain aa […]\nNunnak A Nei Ti Lomi A Nupi Ruak Bak Kum Nga Chung A Ih Pi\nHOME VIDEO March 17, 2019 127\nVawlei cung minung vialte hna nih hin kan duh tukmi le kan tleihchan tukmi minung he i tthen ding cu a ho hmanh nih kan siang cio lo nain kan i ruah lo lengin thil a cang sualmi ruangah kan duh tukmi le kan tleihchan tukmi minung hna he cun […]\nNungak A Dawi Lio Ah Mawttaw Pike Pawl Nih An Tlaih Ruangah A Mawttaw Cycle Zong A Khiah Dih\nHOME VIDEO March 11, 2019 197\nIndonesia ram khua pakhat ah tlangvaal pakhat cu a nungak nu he mawttaw cycle pakhat veve in nuam tuk in an kal tti lio ah meisen hmu ti loin a tan sual. Nuam tak tak in a nungak nu pawng a kal ruangah meisen piahmi zong a hmu ti lo […]\nA Nungak Nu Nu Le Pa Nih An Duh Lo Ruangah Mipi Hmai Ah Taklawng He A Nungak Nu Hmual A Phoh Bak Ve\nHOME VIDEO March 11, 2019 587\nNungak le tlangval kan i duhnak ah cheukhat hring tu nu le pa hna nih nungak nu maw tlangval pa an duh lo caah an khenkham tawn hna i mah ti an khenkham hnami cu a ngai ngai kan ti ah cun an fa le zawn ruat loin an mah […]\nA Tlangval Pa Nih Thingthei A Cawk Piak Duh Lo Ruangah Nungak Nu Nih A Tthuat Chih\nHOME VIDEO March 11, 2019 80\nThlaan Chung In A Nung Tthan Nain Sizung An Phanh Pi Hnu Ah A Thi Tthan\nHOME VIDEO March 10, 2019 142\nVawlei cung minung vialte lak ah mi vanchia bik pakhat cu a si ve hrim ko lai, a thi cang tiah vui cang hnu hmanh i thlaan chungah a nung tthanmi le sizung an phanh pi hnu ah a thi tthan hoi mi minung thil tonmi hi cu a ho […]\nKhua Lai Fang An Chiahmi TV Bak In Apiaka An Thlah Sual Diam\nHOME VIDEO March 10, 2019 164\nVawlei cung ah mi zei bantuk minung kan si zong ko zongah hin palhnak le thil ti sualnak hi cu za ah za in kan rak hrial kho hrim rua lo. Zei bantuk mifim le mithiam hna zong nih hin palhnak le tlam tlinnak zzawn te cu an rak neih […]


CNA+CNF Zei Nan Rel Lo Tel Ah A Riantuan Mi Hi Upat Khawh I Zuam – Onlinenungak\nDawr ngei tu pakhat nih ka hmai ah hitihin a chim ” CNA,CDF hi san nan tlai lo. Khuachung um mi kan thil a tlau dih, an lak dih. Nan kan zohkhenh piak ding a si ” tiah awlzang takkhin a zai len.\nKa nu na chim mi na palh lo. San kan tlai fawm lo cu teh. A mah bel nan thilri nakin minung nunnak a sung deuh ti hi thei. Nunnak tiang thap in raal a do mi nan ralkap hna nan thilri tiang va zohkhenhter timh cu a luan deuh lo maw? Thihri nunri karah cun maw nan thil cu kan zohkhenh hnga?\nHi kongah Khuapi nan chuak tak. Inn le lo nan zaam tak. Thil laak caan kan in pek ko hna. Thil lakah nan i thawh cio ko. A cheu cu mifir phun in a rak vak mi an um len ve hrim ko. An thilri si lo mi an lak len. Cutiang a cangmi thil kongah CNA+CDF nih an hnuzulh in kan dawi kho hrim hna lo. Uico ralkap tluk ceo laimi mifir zong an rak pawt ve. An phurh mi thilri zong ho te thil asi tiah zeitin kan theih khawh hnga? Fak deuh in khuaruah a hau.\nMipi pawl nih nan kan zaihnawh.Sual nan kan phawt. San an tlai lo nan kan ti.Uico pawl thilhrawh piaknak in mipi le mipi thilhrawh, fir piak nan i fahsak deuh. Nan phunzai deuh. Nan lungfaak deuh. Uico pawl nih thahnak in kan mah le kan mah hma i put ter kha a faak deuh ah kan ruah. Nunnak nakin thilri a biapi deuh ah kan chiah. Ngeihchiatawk ngai cu si.\nCNA+CDF ralkap zei nan rel lo tal ah a tuan mi riantu hi cu upat khawh izuam.Nan lakkhawh ti lai lo ding nan thilri pawl hna zongkhi CNA+CDF nih rak hmang u ti zong nan ruat kho lo maw?Credit; Salai Elishama TN


CDM Hmuitinh; Ramleng Le Ramchung Dirhmun – The Cherry Par\nCDM Hmuitinh; Ramleng Le Ramchung Dirhmun\n𝐂𝐃𝐌 𝐇𝐌𝐔𝐈𝐓𝐈𝐍𝐇: 𝐑𝐀𝐌𝐋𝐄𝐍𝐆 𝐋𝐄 𝐑𝐀𝐌𝐂𝐇𝐔𝐍𝐆 𝐃𝐈𝐑𝐇𝐌𝐔𝐍; (estimated reading time: 5 minutes, 1585 words)\nRamleng ummi hi cu “supporting role” le “pressure group role” ah kan um. CDM hi lungthin in kan dirpi ⟨moral support⟩. Cun chawva in kan dirpi fawn ⟨financial support⟩. Chawva hi tam nawnpi achuak te lai. Cucu “Supporting Role” cu asi. Cun kan umnak ram cozah cio kha helaw kan nor. “Min Aung Hlaing hruaimi ralkap cozah thar hi theihpinak tuah sawh hlah. Pehtlaihnak kan chahpiak uh. 𝘚𝘪𝘱𝘶𝘢𝘻𝘪 dan kan tat piak uh, 𝘢𝘳𝘮𝘴 𝘦𝘮𝘣𝘢𝘳𝘨𝘰 kan tuah piah uh, thongtla chuah dingin kan norpi uh” kan ti.\n𝘗𝘶𝘣𝘭𝘪𝘤 𝘥𝘦𝘮𝘰𝘯𝘴𝘵𝘳𝘢𝘵𝘪𝘰𝘯𝘴 kan tuah. 𝘚𝘪𝘵-𝘪𝘯 𝘱𝘳𝘰𝘵𝘦𝘴𝘵 kan ngei. Ca kan taar. Lam kan zawh. Tlang kan au. Ca kan pek hna. UN le ICC zongah 𝘗𝘌𝘛𝘐𝘛𝘐𝘖𝘕 min kan thut. 𝘚𝘪𝘨𝘯𝘢𝘵𝘶𝘳𝘦 𝘊𝘢𝘮𝘱𝘢𝘪𝘨𝘯 zong kan ngei. Cun Min Aung Hlaing le ralbawi pawl kha, “uknak nan lakmi hi kan duh hrimhrim lo” tiah duhlonak cathanh in dairek in kan theihter hna – kan condenm! Cucu “pressure group role” cu asi. Tutan CDM ah a bikin ramleng Chin mino hna lungthin ah ipek duhnak le cawlcangh duhnak khi a lian ngai- ka khuaruah tiang a harmi a um. Ramleng leiin tuah dingmi hi an tlolh hrim lai lo. Tuah khomi phun poah cu kan tuah dih ko hna lai. Nain, hi CDM ah a hrampi le biapibik cem in a dirpimi le a cawlcangmi cu ramchung ummi kan si, “main actor role” ah kan um.\nRamchung ah hin lang-hngan zapi theihin a cawlcangmi ⟨OG⟩ le tanglei a thlithup in a cawlcangmi ⟨UG⟩ tiah kan um. Unity a hau! Commitment a hau! Smart a hau! Biapibik cu: titsa kan ingeih hna a hau! Cucaah CDM hi UG aa tel ruangah ramleng chawva bawmhnak hna hi a thlithup deuhin kalpi zong khi a herh kho men. UG rianṭuan tikah tih nungbik cu: kan chungthil biathli tete kan ral nih an theihmi kha asi. Cucu kan iralrin deuh hna a hau lai.\nTutan CDM ah biapi ngaimi biahalnak cu: kan hmuitinh (vision le mission) hi zeidah an si? Ralkap uknak hrihhram hi hrawh kan duh. 2008 Uknak Phunghram hi hrawh kan duh. Mipi thimmi cozah civilian control tangah ralkap hi chiah kan duh. Cun 𝘍𝘦𝘥𝘦𝘳𝘢𝘭 𝘋𝘦𝘮𝘰𝘤𝘳𝘢𝘤𝘺 ramkomh ser kan duh. Cucu kan vision an si. Hi tinhmi zon ahcun rawnmi he tlangmi he buukip hi kan i khat non dih lai. Hi kan hmuntinh phaknak caah tuni kan hmanmi 𝘮𝘪𝘴𝘴𝘪𝘰𝘯 𝘭𝘦 𝘴𝘵𝘳𝘢𝘵𝘦𝘨𝘺 cu Civil Disobedience Movement (CDM) hi a hun si. People’s Power hi a hun si. Hi kan 𝘮𝘪𝘴𝘴𝘪𝘰𝘯 𝘴𝘵𝘳𝘢𝘵𝘦𝘨𝘺 tlamtlinhnak ah tuni kan hmanmi 𝘵𝘢𝘤𝘵𝘪𝘤𝘴 pawl cu: zungkai lo hna si. Cunglei nawl zulhlo hna asi. Ngunkhuai pek lo hna asi. Ralkap sehzung thilchuak hman lo le hrial hna asi. Boycott hna asi. Lamzawh 𝘮𝘢𝘳𝘤𝘩 hna asi. Cozah an puai le program phun poah tel lo le nuar hna asi. Riankhinhmi cohlan lo hna asi. 𝘛𝘢𝘤𝘵𝘪𝘤𝘴 tampi, tampi khi an ra rih lai. Hi kan 𝘷𝘪𝘴𝘪𝘰𝘯, 𝘮𝘪𝘴𝘴𝘪𝘰𝘯 𝘴𝘵𝘳𝘢𝘵𝘦𝘨𝘺 𝘭𝘦 𝘵𝘢𝘤𝘵𝘪𝘤𝘴 umtuning tete hi ṭha tein mizapi nih kan lung a tlian hi ahun biapi ngai.\nSDM hi 𝘚𝘰𝘤𝘪𝘢𝘭 𝘔𝘰𝘷𝘦𝘮𝘦𝘯𝘵 phunkhat asi i cu nih phunli (four types) khi tinhmi a ngei kho tawn: pumpak zeimawzat nih thlennak fami an khelmi cawlcanghnak (alternative), pumpak dirhmun 𝘪𝘯𝘥𝘪𝘷𝘪𝘥𝘶𝘢𝘭𝘴 khi biapi zohin thlennak an khelmi cawlcanghnak (redemptive), mikip hopaoh dirhmun kha zohin thlennak an khelmi, nain, a zapi thlen dih kha siloin a cheu bang zeimawzat tu thlen an tinhmi cawlcanghnak (reformative) phun le a minung lawng siloin atungtlang le a ruang-am pumpaluk dihlak pi tiangin thlen dih le remh dih (total change in the broader social structure) dingah an khelmi cawlcanghnak phun (revolutionary movement) tiah an um. Tutan CDM hi 𝘳𝘦𝘷𝘰𝘭𝘶𝘵𝘪𝘰𝘯𝘢𝘳𝘺 𝘮𝘰𝘷𝘦𝘮𝘦𝘯𝘵 phun asi – a sangbik, a nganbik, a harbik le thazaang tampi a dih tawnmi asi. Cucaah thin hunnak (anger) le lungthawhnak (emotion) sawhsawh in a chuakmi cawlcanghnak phun asi ahcun teinak hmuh a fawi lai lo. Lungthin tak tein cawlcangh le ruat ciamman tein hacang rial in ibiatak ngaingai in luhhnawh le lungsau ngaiin kalpi a haumi cawlcanghnak phun kha asi.\nHi lengah CDM kalpi tikah tlinlonak (limitations) zong kha a um kho tawn. CDM ah lungtho tein tel ve a duh sasai lomi phu le miphun an um te lai. India CDM zongah Dalit miphun an rak itel duh hna lo. Muslim zong an rak itel duh lo. Zeicatiah, milu tammi Vai nih a iapmi le Hindu rim a nam deuh tawn caah an rak i tel duh lo. Tulio Kawlram CDM ah Arakan hna hi zeidik an lawh lai. Tlangmi hruaitu cheukhat hna hi zeidik an lawh lai. Hriamtlaibuu hna hi zeidik an lawh hna lai. Phungki hna hi zeidik an lawh te lai. CDM ah tel a duh lomi an um te ko hna lai. Cun kan ral hna an khuang tumnak ah a lammi hna le an chumhmi tirawl duhnung ngaiin aa hrommi zong kha an um ko lai. Khuaruahhar asi lai lo.\nCun CDM chungah hruaitu hna karah isuknak le ikhonnak (clashes) zong kha an um lai. 1988 ah DSSK le U Nu an ruahnak aa rak su. India CDM zongah Dr BR Ambedkar le Mahatma Gandhi an rak ikhongdeng. Kikawng le kikawng tumpi isuk bantuk khi an si. Dr. Ambedkar nih Dalit miphun covo kha a rak dirpi. CDM ah buu hoih le biaknak hoih le miphun hoih deuhin covo a dirpimi hna zong an um te ko lai. Miphun hme le miphun ngan karah duhning phun hna dannak a um te ko lai. Cu bantuk “limitations” zong cu kan theih chung ko – cucaah kan tei ding kha an si.\nCDM a hlawhtlin ding ahcun mipi dihlak nih kan ngeihmi mizapi huap le buukip huap cawlcanghnak “mass movement” phun asi khi a herh ngai ko. Cucaah party pakhat duhning awcawi lawngin a kal kha a ngah lo. Cutin a kal sual ahcun party dang kha a pheu colh hna lai. Bianabia: NLD thartaar sen lawngte hna nih lamzawh a khuh ahcun tlangmi party cheukhat cu sirlei ah a hlonh colh hna lai. NLD kutah uknak hluai ṭhan zok ding le 2020 thimnak phichuak cohlan colh ding lawngte hna kha kan auhla nganbik le halmi asi ahcun tlangmi hruaitu cheukhat cu laklawh in a chiah colh hna lai. Hi hna hi ralkap uknak zong kha an duh lo tuk bantuk NLD cozah cung zongah an lung a rak fak, ti kha theihpiak khi an hau. Chim duhmi: CDM hi kalpi zia thiam a hau. Mizapi duhning a huapmi cawlcanghnak phun asi kha a herh ngai. Kan ral nih CDM hi a zohsawh lai lo. Hi bantuk zeitindah kan lehrulh lai i kan hrawh lai timi kha nunton le hmuhton tampi a ngei cangmi an si.\n“𝗣𝗿𝗼𝘁𝗲𝘀𝘁𝗲𝗿𝘀” kha “𝗿𝗶𝗼𝘁𝗲𝗿𝘀” phunah a muisam a phunphun in cuanter an izuam te lai. Biachokvak phunphun azamh lai. Biadiklo an thlah lai i lamkam bia tampi a leng lai. Sandahpiahtu mibu lakah 𝘥𝘢𝘮𝘪𝘢𝘩 le mifir a thlah lai, misual le mihrokhrawl a luhter hna lai. 𝘚𝘸𝘢𝘯 𝘈𝘢𝘳 𝘚𝘩𝘪𝘯 bantuk ahman hna lai. Hmai aa huhmi an lut lai. Thil an fir lai, inn an bauh lai, mi an thah lai, lai an nawng lai, inn an duah lai, mawtaw an khangh lai, thihsi an peih lai. Thing le lungin palik an cheh hna lai. Mibu le mibu karah thisen an luanter lai. Mui a chiat khawh chung chiat in hnahnawhnak sertu le ram buaitertu ah CDM kha a muisam an cuanter lai i vawleipi theihin an phozar lai. Cucu meithal in kah a herhnak le thahrum (violent crackdown) hman a herhnak a ruang chirchanh (pretext) ah an hman lai. Cu hnuah 𝘍𝘰𝘶𝘳 𝘊𝘶𝘵𝘴 𝘚𝘵𝘳𝘢𝘵𝘦𝘨𝘺 a ra lai. 𝘊𝘢𝘳𝘳𝘰𝘵 𝘢𝘯𝘥 𝘴𝘵𝘪𝘤𝘬 𝘢𝘱𝘱𝘳𝘰𝘢𝘤𝘩 ara lai. 𝘋𝘪𝘷𝘪𝘥𝘦-𝘙𝘶𝘭𝘦 𝘛𝘢𝘤𝘵𝘪𝘤𝘴 ara lai. Black, Brown, White Zones tiah ram kha an ṭhen te lai.\nCu an ziaza 𝘴𝘵𝘳𝘢𝘵𝘦𝘨𝘺 cu 1988 uprising ah, 2007 saffron revolution ah kan ton cangmi kha an si. Cucaah CDM hi “reactive” siloin 𝗽𝗿𝗼𝗮𝗰𝘁𝗶𝘃𝗲 asi kha a hun hau. 𝗚𝗼𝗮𝗹-𝗼𝗿𝗶𝗲𝗻𝘁𝗲𝗱 asi kha a hau! 𝗦𝘁𝗿𝗮𝘁𝗲𝗴𝘆-𝗼𝗿𝗶𝗲𝗻𝘁𝗲𝗱 asi kha a hau! 𝗘𝘅𝗽𝗲𝗿𝘁𝘀-𝗱𝗿𝗶𝘃𝗲𝗻 asi zong a hau! 𝗜𝗻𝗰𝗹𝘂𝘀𝗶𝘃𝗲 𝗺𝗮𝘀𝘀 𝗺𝗼𝘃𝗲𝗺𝗲𝗻𝘁 asi kha a hau!\n𝘛𝘭𝘢𝘯𝘨𝘬𝘢𝘸𝘮𝘯𝘢𝘬: CDM hmuitinh cu: ralkap uknak hrihramh hrawh dih asi. 2008 Uknak Phunghram hrawh asi. Mipi thimmi cozah 𝘤𝘪𝘷𝘪𝘭𝘪𝘢𝘯 𝘤𝘰𝘯𝘵𝘳𝘰𝘭 tangah ralkap chiah asi. 𝘍𝘦𝘥𝘦𝘳𝘢𝘭 𝘋𝘦𝘮𝘰𝘤𝘳𝘢𝘤𝘺 ramkomh ser asi. Cu tinhmi phaknak ah kan thlurtinh strategy cu: CDM hi a hun si. Cu tlamtlinnak ah tactics tampi: zung kai lo, ngunkhuai pek lo tbk kha hman an hun si. Tutan CDM cawlcanghnak ah ramleng ummi cu “supporting role” le “pressure group role” ah kan um. Thinlung le chawva in CDM kan dirpi. Ramkip cozah sinah nornak (pressure group role) dirhmun zongin CDM kha kan dirpi. Global protest campaigns, anti-coup movement, advocacy and lobbying efforts, letter writings le demonstrations tbk a phunphun kha kan tuah.\nNain, ramchung ummi hi a hrampi kan si hna i “main actor role” ah kan um. Tulio ah ramchungah a thlithup UG dirhmun deuhin a cawlcangmi zong kha kan um. Ramleng lei nih hi hna he ipehtlaih tikah ralrin kha ahun herh ngai. Ramchung he ramleng he kan sikhawhnak zon cio in rian le ṭuanvo kha kan ngei.\nBiahalnak pakhat cu: tlangcung miphun hriamtlaibuu hna an dirhmun hi zeidah asi, timi hi asi. NCA minthumi cu sobur le cengceh karah khin an um ve ko lai. Liamcia nunton nih a kan chimhmi cu tuning in a kal ahcun caan tlawmpal ah kan ral hna nih CDM cungah thahrum le meithal hna hmangin lehrulhnak hna an hun tuah te men lai. Si sawh hlah seh ti cu kan saduhthah asi. Cu bantuk a chuah sual ahcun tlangcung hriamtlaibuu kha mipi nih an hlam khun te hna lai. Miphun ralkap a dirnak cu ram le vawlei humhak le mipi dirkamh humhak (civilians protection) caah khin asi. Tulio bantuk CDM hi chan tampi ah voikhat te a chuakmi asi. Cucaah mipi thinlung chungin an tlaunak hngalo mipi sinah hriamtlaibuu zong an dir te ko lai.\n← 𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠\nNa accept taktak lo naklai thla kan campiak →


Gehzeit: ca. 1. Stunde (3,7 km)


Taj Mahal On Than A Si Cang, Nain Niklhat Ah Minung Zeizat Ah A Chung Luh Khawh A Si Lai Ti An Langhter – Chin 11 News\nTaj Mahal On Than A Si Cang, Nain Niklhat Ah Minung Zeizat Ah A Chung Luh Khawh A Si Lai Ti An Langhter\nIndia ram ah Coronavirus ruang I thla 3 chung ah phih khar cang mi kumzabu 17 lio ah an rak sak cang mi Taj Mahal pi cu thaizing July 6 in kal a duh mi paoh kal khawh a si cang lai tiah thawngthanh nak an tuah cang. Asinain zawtnak a tamtuk rih caah Taj Mahal a kal mi paoh nih hmurhmuh (mask) tha tein I hmuh peng ding le social distancing tha tein zulh ding, Taj Mahal chung le a pawngkam ah aum mi vampang, lungrual ti bantuk he buidleng pawl zeihmanh tonghtham lo bak ding a si lai tiah an langhter chih.\nCun nikhat ah minung 500 lawng luh nak nawl pek an si lai I cu zong cu group hnih in then an si lai. Cu hlan ah khan cun nikhat ah minung 80000 tluk lengmang luhter an rak si. Asinain zawtnak a tamtuk rih caah pumpak ralrin nak he mask le social distancing than tein zulh I zulh phung an ser mi zulh ko ah cun July 6 thok in a ho paoh kal khawh a si cang.\nIndia ramchung ah hi tluk in Coronavirus in a zaw mi an karh tuk lio caan ah acozah nawl ngeitu lei nih Taj Mahal le New Delhi ah a um mi tuanbia ngei pakhat Red Fort cu on than ding in an ti mi ruang ah soisel an tong ngai ve.\nIndia ngandam nak zung nih July 5, 2020 ah thawngthanh nak an tuah ning ah cun nikhat ah Covid-19 positive an hmuh mi hna hi 24850 an si nikhat ah 600 lengmang an thi. Cun nihin tiangah positive mi an dihlak hi 673165 an si cang tiah an langhter. Cun India ram chung ah lockdown ruang I rian ngeilo mi hna hi 1.3 billion an si cang tiah na langhter chap.


BUAINAK KONG PU CHAN HRE NIH FIANTERNAK ATUAH CUAHMAH LIVE VIDEO – The Chinlung Post\nVideo atang bik ah zohkhawh asi lai. Thilsining tlawmpal. Pu Chan Hre le a tapeh pawl nih. Surngen khuami 2 an thah dengmang hna caah Hakha Sizung an phan. Khuami Pu Cin Thawng inn fak tukin an hrawh pin ah amah Pu Cin Thawng zong Hmawngtlang Sizung phan lakin an tukvelh. Khuami 4 ramtang ah an zaamter hna, Khuami chungkhar 4 Hakha ah an dawi hna. Khuami chungkhar 1 Falam ah an dawi. Khuabawi an phuah.\nPu Lian Mang, Pu Lian Mang hi kum 70 hrawng asi cang. A thih lomi hi a vantha tuk i si, tiah khuami pakhat nih a chim. Pu Van Peng zong a hmai ah thisen an chuah dih pinah a hnakruh 2 an khiah i Hakha Sizung a phan ve. Atutiang a dam rih lo. Cozah nih Surngen khua bawmhnak a pekmi tangka ting tampi cu ohsuh bawi Pu Chan Hre nih khuami le khua caah hmang loin amah pumpak caah aa fir lengmang. Pu Van Peng, Cucaah, khuami upa lungfim deuh a simi Pu Lian Mang le Pu Van Peng telh in chungkhar 11 he i hmuh thiam lonak an ngei. Pu Chan Hre nih an khuami mino pawl zuu a dangh hna i a velhter hna.\nA veltu lakah aa telmi Pu Chan Hre tapeh minung 13 cu palek nih an tlaih cang hna. Nain a hram chak tlaitu Pu Chan Hre cu an tlai lo. Chin state cozah hi ngaihchia ngai asi.Surngen ohsuh bawi Pu Chan Hre tuahsernak cu Surngen khuabawi zong nih a duh lo caah an i rem ve lo. Pu Chan Hre nih a thiamnak chuah in khuabawi cu a phuah i a uk khawhmi khuabawi changtu Pu Thua Hmung tu khuabawi a ṭuanter. Chungkhar 11 cu Pu Chan Hre le a tapeh pawl nih tukvelh dingin an tlerh peng hna caah Surngen khua ah an um ngam ti lo (sizung phak le thih an ṭih) i minung 4 cu ramtang ah an zaam.\nChungkhar 4 cu Hakha ah an zaam i chungkhar 1 cu Falam ah an zaam. Khuazei ram upadi paoh ah hi bantuk cun mi cungah kut a thla i buainak (violence) le thisen chuah a hmangtu kha a palh zungzal. Hi kongah ahoho palh a va si hmasa zongah Sizung phan lakin a velhtu le velh dingin a tukforhtu hi an luat awk si lo. The Chin Express nih Surngen khuami kan chawnh hna i thil sining cu atanglei bantukin a kan chimh. Buainak aa Thok Ning: Pu Chan Hre nih cozah bawmhnak a fir lengmang. Pu Chan Hre le a tapeh pawl nih Pu Cin Thawng inn hitin an hrawh. Pu Chan Hre cu 2016 in atutiang Thantlang peng Surngen ohsuh bawi a ṭuan liomi si. Surngen ohsuh ahcun khua 4 Surngen, Tisen (A), Tisen (B) le Sentung khua an um.\nFianternak: Pu Chan Hre hi Surngen khuabawi asi lo. Surngen khuabawi cu Pu Thua Hmung asi. Pu Chan Hre cu surngen khuabawi nakin a sang deuhmi Surngen ohsuh (Surngen + Tisen (A) + Tisen (B) + Sentung) bawi asi.Pakhatnak: 2016-2017 Budget Kum ah Tisen (B) khua lekṭhik ti dil zihlaungkan pe 70x30x10 saknak caah cozah nih tangka ting 50 a bawmh hna. Zihlaungkan sak loin ohsuh bawi Pu Chan Hre nih amah pumpak caah a fir dih. Pahnihnak. 2018 October le November thla 2 caah cozah nih naupawi le kum 2 tang ngakchia bawmhnak thla 1 ah 15,000 cio a pekmi hna tangka ting 20 cu naupawi le kum 2 ngakchia pek loin Pu Chan Hre nih cunglei nih a kan chuah rih lo tiin a hlen peng hna, a fir.\nCunglei ah an hlat tikah Pu Chan Hre sinah kan pek cang ṭung an rak ti hna. Cunglei nih ziah na pek hna lo, rak pe hna ati hnu ceo ah a pek hna. Pathumnak: Tisen (B) khuami Pu Uk Bawi a tu nu Khin Hnan zong cozah nih COVID-19 bawmhnak tangka thong 30 a pek nain ohsuh bawi Pu Chan Hre nih pek loin a fir dih. Palinak: Surngen khuami Pu Lian Ceu Thang nupi Pi Sui Hnan zong cozah nih naupawi le kum 2 tang ngakchia bawmhnak tangka a pekmi thla 3 ca thong 45 chungah thong 30 lawng a pek i a taangmi thong 15 cu aa fir. Panganak: 2020 ah cozah nih Tisen (B) le Surngen kar lam cawhnak a bawmh hna. Pu Chan Hre le company bia an i ruah i cozah ti ning si loin Surngen khua lei in lam cawh cu an thok, cucaah Tisen (B) khua he i theihthiam lonak an ngei. Surngen ohsuh (Surgnen, Tisen (A), Tisen (B) le Sentung) bawi Pu Chan Hre. Cucaah, Surngen khuami upa lungfim deuh a simi Pu Lian Mang le Pu Van Peng telh in minung 11 nih “cozah ti ningin cawh lo ahcun bawmhnak kan sung sual lai dahkaw tiin Pu Chan Hre cu an chimh.\nPu Hlua Thawng cu Pu Chan Hre tapeh Mino Chairman Pu Khua Thawng te nih 2020 May 10 ah khua in an ṭhawl hna.Pu Chan Hre tapeh Mino Chairman Pu Khua Thawng le mino pawl nih cun loud speaker bakin an in hmai ah Pu Lian Mang le chungkhar 10 hi Surngen khua ah um hlah uh. Khua lam, ti le mei hmang hlah uh. Biaknak lei upa zong ṭuan hlah uh, tiin an rung au hnawh hna. 2020 August 10 zaan 11pm ah Pu Lian Mang le a hawile 6 (11 an si nain lo a riakmi le khual tlawngmi an um caah mah zaan hi 6 lawng an um) cu hitin khua in a kan ṭhawl cu zeitin dah kan um hnga tiin Pu Cin Thawng inn ah bia an i ruah hna.\nMah lio cun Pu Chan Hre nih a tapeh minung 20 hrawng aa hung hruai hna i Pu Cin Thawng inn cu mei an hmihpiak hnu ah thing le lung tum in an cheh i an baoh. Tuksapur Pu Chan Hre nih a khuami Pu Cin Thawng inn hitin hrawh piak. Inn chung an luhhnawh hna i an velh hna. Pu Lian Mang cu acunglei kan chim bantukin an hliam caah a thaizing August 11 ah Hakha Sizung ah an kalpi. Inn ngeitu Pu Cin Thawng zong fak tukin an hliam caah Hmawngtlang Sizung a phan ve.August 10 ahhin Pu Chan Hre cu Hnaring khua ah zuu a va caw. A rung kir i a tapeh pawl cu zuu a dangh hna hnu ah hitin a velhter hna hi si. An velh hna zaan ah a zaam khomi Pu Van Peng cu a thaizing August 11 zaanlei 4pm ah Pu Chan Hre tapeh mino 13 hrawng nih a inn ciakhor ah an va luhhnawh i an thah dengmang. A hnakruh 2 an khiah pinah fak tukin an hliam caah Hakha Sizung a phan. Sizung ah ni 7 chung a riak.\nNihin tiang a dam kho rih lo i a lengin sizung ah aa piah peng. Pu Chan Hre le a tapeh pawl nih Pu Cin Thawng inn hitin an tuahpiak, mah tluk bu hin NLD cozah nih a riantuan Pu Chan Hre cu a tlai duh lo. 2020 May 5 zaan 9pm zongah Surngen khuami Pu Dar Tling inn ah khuami meeting an tuah lio ah Surngen khua le Tisen (B) khua kar lam kauh kongah ohsuh bawi Pu Chan Hre nih Lamsul Vuanci Pu Sui Thio cu thisen kan chuah lai tiin bia a rak chim.Khuami an dawi hna: Mah pinah, chungkhar 11 cu Pu Chan Hre le a tapeh pawl nih khua in an ṭhawl/dawi hna i tukvelh dingin an tlerh peng hna caah Surngen khua ah an um ngam ti lo i minung 4 ramtang ah an zaam. Chungkhar 4 Hakha khua ah an zaam. Chungkhar 1 cu Falam khua ah an zaam. Tisen (B) khuami Pu Sui Pung cu ṭha tein pungsan 7 a ngeimi asi ko nain ohsuh bawi Pu Chan Hre le a tapeh minung 10 nih a dum thlai vialte an hrawhpiak dih.\nA ngakaan nga an tlaihpiak (an fir piak). Lung a pumhmi an hlonhpiak. Acunglei kan langhter bangin Pu Chan Hre tuahsernak hi minung tuahsernak zong a lawh lo caah a ukmi ohsuh um mipi nih kan celh ti lo i a rian in kan phuah piak uh, tiah cunglei ah an report. Report ca (atanglei ah kan tar) cu Chin State Cozah lutlai Salai Lian Luai, Hluttaw Lutlai Pu Zo Bawi, tbk. state cozah lubik sinah an pek hna.NLD Zumh Awktlak a Si/lo Hneksaknak. Kan theih cio bang, Chin state cozah riantuan pawl cu fir le eihmuar tthawng bik an si. Cozah lila chungin Pu Zo Bawi hmanh nih asi ko a timi si. Mah tluk tiangin fir le eihmuar a tthawng i a ukmi mipi a that dengmang i khua in a dawitu le inn a hrawhpiak tu ohsuh bawi Pu Chan Hre hi Pu Zo Bawi le a mitthi pawl nih zeitin dah hma an lak timi nih NLD hi Chin state cozah eihmuar dohtu dingah le tlukruannak caah zumh awktlak a si/lo a langhter lai.\nPu Zo Bawi le Pu Lian Luai zong mifel an si/lo a langhter lai. An rianṭuan tu Pu Chan Hre an bawmh (an luat ter) ahcun zumh awktlak lo pakpalawng an si tinak asi hnga. A tuhmi theipar an zunter ahcun zumh awktlak le bochan awktlak hruaitu ṭha an si tinak asi hnga.Khuami an va palh hmanh ah cozah nih hitin thi deng le sizung phan lakin velh, inn hrawh piak le khua in dawi phung asi lo.Cun, Kawlram cu kum 60 leng ralkap nih uk asi caah cozah rianṭuan bawi pawl nih mipi a kan neek taktak. Atu cu democracy lei ah kar kan hlan lio sikaw, NLD hi mipi a dawmi le democracy phung in rian a ṭuan tak maw asiloah ralkap hrinhrim (military dictatorship) uknak kha dah a hman ve ṭhiam ti zong Pu Chan Hre cung hma an lakmi nih a langhter lai.\nVideo hi KA HI VOIKHAT IN HMEHPIAK LAW VIDEO IN ACHIM CUAHMAH LIO NA NGEIH KHAWH LAI


CNDF Hqrs Nih Falam Mipi Sin In, Dalaan An Um Tiah Theih Si Cang Tiah An Puan Cang – Buanchukcho\nCNDF Hqrs Nih Falam Mipi Sin In, Dalaan An Um Tiah Theih Si Cang Tiah An Puan Cang\nKachin, Karen, Rakhine le Kawlrawn lei ah an tuah bantukin leirawitu, ralhrang lei tanh in bia a chimmi, ca a tialmi, a cawlcangmi poah cu fak piin dantatnak tuah lengmang cang ding a si. Zoh sawhsawh ding an si ti lo. Fighting CNDF ; Laknak; The Chin Pos\nA Tha Taktak : Kawl Ralhrang Tamtuk PDF Nih An Thah Hna\nRalzaam Nu Nih Kawl Ralhrang Lak In An Zaam Lio Ah Rosung Fanu Dawh A Hrin


ZAAN ZONGAH NUAM TEIN KA IT KHO TI LO, BY SALAI CUNG DAWT – The Chinlung Post\nFebruary 28, 2021 admin Lenhloi 0\nRalkap Uknak thlak, hrawh vial lawng hi Chin miphun nih kan i hmuitinh lo, Ramchung lei ka hawile, unau nupa cawlcangh ning nitin ka cuan, ka upat tuk hna, thih ngamh in Meithal kuanfang lakah a vak mi an si. Miphun caah thih an ngamh nak a tak in ka hmuh. Chun ah din loin lam an zawh, zaan ah Police le Ralkap nih it thiam loin an tuah hna, chunzaan din loin nihin tiang an cawlcang. Kan unau, kan hawile tampi tlaih an si cang, Rangoon, Mandalay le Myanmar ram hmun tampi ah thisen le nunnak tampi a luang cang.\nRamchung ka unau hna lungre thei, vansang le tihphan in an um lio le, thih ngamh in an cawlcangh lio ah capo bia chim zong ka duh lo. Ka rawl ei kaa a thaw ve lo, zaan ah nuam tein ka it kho ve lo. Ramchung ka um lo tikah ka ti khawh tawk thil a um ve hnga maw timi tu in ka cawlcang. Ram chung lei an thazaang ka der ter sual hna lai ka ti i catial, biachim zong kaa sum.\nA si nain nihin tiang boruak ka cuanh tikah ka thinlung mei bang in a alh ve. Ka facebook hi a thar a si, Friend zong tampi a um lem lo caah tiah ka lungduh, ka lung um tawite hi ka hin ka langhter duak ve bia asi. Chin miphun cu Ralkap kut taang ah caan sau pi kan um, hremnak le fahnak phuntling kan tuar, Kan Biaknak, kan Miphun sinak ruang ah cihmih timh lengmang mi kan si.\nKum caan tawite Democracy phung kan tep, a puitling mi Democracy kan au pi lio le Federal uknak kan au pi cuahmah lio ah February 1, 2021 ah Min Aung Hlaing nih ram mipi uknak a chuh i a nawlngeihnak taang ah hramhram in rawn an kan timh.Cu caah nihin tiang cawlcangh, doh le zalam ah chuah hi asi. Tutan thil kong he pehtlai in kei ka hmuh ning ahcun “Chin Miphun nih Min Aung Hlaing hruaimi ralkpa nawlngeihnak a tlaknak ding, a rawh nak ding vial lawng hi kan hmui tinh mi a si lo.\nKum zabu tampi chung kan au pi mi, Federal uknak phungthar serchuah, Ralkap nih an mah duh tein an tial mi 2008 Constitution hrawh” hi kan i hmui tinh chih. Tutan ah Ram mipi kan i ruang cang, Ralkap uknak kan duh lo tiah au dih a si cang. Chin mipi dihlak ngawt in zalam ah chuah a si ve cang. Cu caah kan hmuitinh, kan khel mi ah hin fianghlang chinchin in karhlang rih ko usih.\nA herh ahcun, Kan pale mifim hna nih Exile Chin Government zong kan dirh piak ko cang hna seh. Cozah rianttuan kip nih CDM in doh ve hna seh, Mipi dihlak nih a lam kip in cawlcang ve usih, CNF/A nih hriamnam he an si ve lai. Chin mipi kan i ruang, atu lio caan ah hin kan thisen a sa dih cio, a herh ahcun Independent zong Declare tuah ve ko usih. A tlawmbik in 2008 Constitution hrawh le Federal tel cu nganh bak lo in, tutan ah kan sinak dih lak in doh lawlaw ko hna usih timi hi ka ruat ve.\nKan hmuitinh a simi “Ralkap uknak thlak, 2008 Constitution Hrawh in Federal uknak phung ah a hram a bunh mi Constitution thar ser chuah” hi kan slogan a si cang bantuk in kan pale nih a herh ahcun kan pale mifim hna nih Exile Chin Government zong kan dirh piak ko hna seh ka ti nak asi.Ramchung ah hmaisuang in a cawlcang mi, meithal kuanfang zeitik dah a rat lai timi karlak zong ah thih ngamh in a cawlcang mi ka unau, mipi dihlak kan upat tuk ve hna.\nNote: ka bia ka denh cang, ka cabia hi ramchung ah hmaisuang in a cawlcang mi kan unau thadernak si hram hlah seh, tulio boruak ah thazaang dernak cabia a si sual ahcun a rannak in ka hnawh tthan ko lai. Credit: Salai Cung Dawt.


Nu Le Va Sinak Cu Kan Tuaktan Awk A Si Nuva Asi Cangmi Hrimhrim Nih Cun Rel Bak Hna Usih! – Chin World News Evening\nNU LE VA SINAK CU KAN TUAKTAN AWK A SI\nNu le va i nuamhnak hi a biapi tuk hringhranmi thil a si caah kan tuaktan i thilthar tete zong kan hman tti , kan kawl tti awk a si. Tahcunhnak ah tlawmpal in ka van langhter lai.\nNu le va cheukhat cu pakhat le pakhat tha i pek duh ah an i hmet, an i zuunmuai tawn. An keengzaang hna an i hnur , an i tuai piak. Mirang cheukhat cu an fale um lo karah mei an hmih in meilul ( phazawngdan ) van buin inn ah caan ttha an hmang. A cheukhat nu le va cu zanlei nitlak lai ah zalam an leng tti lungduh bia an phai hna. Ka chim duhmi cu nu le va sinak hi voikhat lungthawh i rianrang tuk tuahmi nakin a hlankan tein chun ah maw asiloah zanlei ah maw, chimh chawnh hnu ah timh ciammam tein tuah hi a ttha bik. Cheu khat pasal le cu mah lung duhnak lawng ruat in tuah hmangmi an um ttheo . Hi bantuk cu nu caah a nuamhnak a um lo hlei ah pakhat le pakhat kar lakah dawtnak hri a rak dorhter khawh.\nVoikhat cu “Kan Director pa Hotel meeting tuah ah an kan auh,” tiin kan pa kha phone in ka hlen. Hotel kan phak tikah kan hawile cu an rak um lo. Kan pa he nuam tein caan hmanttinak ding caah keimah nih ka rak timhtuahmi tu kha a theih tthan tikah ai lawm tuk hringhran. Nihin tiang hi a chim ttheo.\nVoikhat zong nauno he kan si peng caah nu le va sinak caan hi kan ngei kho tuk lo. Kan pa cu zanlei suimilam 3 hrawngah rak ttin te law pakhat khat kan ei tti lai, tiah mobie phone in ca ka kuat. Inn a rak phak lai te ah kan sinumnu kha ka fale he kan innpa ah va leng dingin ka chimh hna. Kan innpa hna zong ttha tein ka chimh chih hna. Kan pa cu inn a rak phak tikah kutka hram ah Nu hni a hmuh, inn ka chung a hung luh ah Nu angki a hmuh. Ihnak khaan lei innka ah nu bawli le bawngbi chunghnawh a hmuh tthan. Innka cu a van on tikah cun banhla hawngkheh cia bang, ready bak i a rak ummi a duh tukmi thil, a van hmuh tikah a celh in a celh lo ve bak ko. Ai sur dih ko cu haaaa.\nCun a biapi tukmi pakhat cu Mobile phone te hna in cakuat le chonhbiak hna hi theih lo kar in nu le va kar lakah dawtnak hram a rak sih. Darling , kan duh tuk. Kan uar tuk. Kan ngai i kan hlam tuk fawn. Kan caah rainhrang na ttuan caah kai lawm tuk, Na rak ttin i na ka hnamh (kiss) te ding ka ruah ah ka hngak kho ti lo, Cun tuzan cu special caan kan hman te ding ka ruah ah, Ka thi kai ka mithlam in ka van suai ah a um zia ka thim ti lo.\nKa pa nih hibantuk in ka ngaihning le ka hlamning a theih hnu ahcun tuan tein inn ah a rak ttin tawn. Pasal le caah timhtuah ding phun khat a si rihmi cu , mithlan khawhnak ding zongin thil kan i hruk aih ding a si. A bikin ihkhun cung te hna ahcun hlawhlang bantukin kan um awk a si. Pasal le nih hal lawng ah rak pek si loin nu zong nih timhtuah cia tein rak dongtu le cohlangtu kan si a herh. Harsa ngai le pakhat duhnak lawngin tuah cu nu la va sinak man ngei tluk in a sung lawi kho lo.\nNupi le nihcun kan i thianhhlim le zoh dawh tein kan um ding zong a rak biapi tuk fawn. I filhhnawm tuk in um le voihvoih hna ah thang tuk in voih heiti bantuk, cun kholh hna huam tuk lo ahcun kan pasal le nih aa dawh deuhmi nungak asiloah nungak dang sinah thinlung le mitzuan a fawi te. Nan pahnih karah taksa diriamhnak a um ahcun a dang chungkhar nuamnak cu duh sah tein a rak ra ko lai. Vaurawngpar Chirhchan: “Pastor Nupi Ka Si” timi cauk chung in lak thanmi a si.\nLunglawmhnak Thawngpang Chin Mino Hna Nih Paletwa Ralzaam Harnak Tongmi Caah Bawmhnak An Halmi Ting 200 Leng A Chuak Kho


A Nupi Nih Na Pa Hi Kan Inn Ah Ka Umter Kho Ti Lo Tiah A Ti - News and Media\nA Nupi Nih Na Pa Hi Kan Inn Ah Ka Umter Kho Ti Lo Tiah A Ti\nA nupi nih na pa hi kan Inn ah ka umter kho ti lo tiah a ti. Na pa hi kan inn ah ka umter kho ti lo tiah a titu a nupi cu a then i a pa he siizung ah an va um. Nupi cu a dang ngeih than khawh a si nain hringtu nulepa cu a dang ngeih than khawh a si ti lo. Cambodia ram ah nupa tuahkhat an rak um, kum 30 mi Iv Kimsean cu fapa fel ngai a si i a nulepa zong a dawt hna.\nA tlangval lio ah nungak a duh, dawt tuk mi a ngei nain a nulepa nih an duhmi nungak tu a thit. Kum le caan cu an liam leng mang i hringtu a nu nih a thi tak hna.Cu hnu ah cun hringtu a pa cu an sinah aum i a zaw leng mang. A nupi nih a pa damlo cu umpi a ning tuk caah na pa hi kan inn ah ka umter kho ti lo a ti i bia an i el hnuah Iv Kimsean nih asi ah cun.\nKan ṭhen lawlaw lai tin a pa damlo cu hruai in an inn cu an chuah tak. A pa damlo cu siizung ah ava umpi i a dawt tuk hring hran. AsinaIn van chiat ah a pa cu siizung ah a thi. Tulai Cambodia ramsung ah a minthang ngai i fapa fel tiin mipi nih an lawm lio a si. A nupi lawng hi mosual an ti. Rel chap Ram hrawktu ralhrang rallokap phu a dirpi tu.\nParty 23 an um Kawlram cu February 1 in ralhrang rallokap phu hna nih nawlngeihnak an lak ruangah rampi thanchonak, ram kong, ngandamnak lei, fimthiamnak lei in mipi tampi billion in eidin kong le thilpuan kong ah tampi a hnorsuan. Cre – TCP\nAn Nupa Tein An Kah That Hna\nNihin Kahdohnak Ah PDF Nih Ralhrang Tampi An Thah Hoi


Breaking News: Apoituk Ee! Tuni Thawngpang Hakha Thawngpang Cu Lungtha Lo Ngai – Chin World News Evening\nBreaking News: Apoituk Ee! Tuni Thawngpang Hakha Thawngpang Cu Lungtha Lo Ngai. Nihin Hakha ah COVID 19 in Minung 3 an Nunnak aliam Nihin Sep 5 ah Hakha khua ah COVID 19 zawtnak in minung 3 an nunnak a liam tiah thawng kan theih. A nunnak a liammi hna cu tleicia saya Thang Cem nupi Pi Par Hniang kum 64 Pi Cing Neih Niang kum 25 le Kawlpa pakhat an si hna.\nCOVID 19 Third Wave hnu in Hakha ah COVID-19 zawtnak in an thi tiah fehtermi minung 24 an si cang. COVID 19 zawtnak in an nunnak a liam ko tiah lunghrinhmi mithi a dang 19 zong an um ve. Hakha ah hin zawtnak lei zong si loin mah tluk raldo nak aum lio zongah hin zawtnak akarh chin lengmang ve i apoiko.\nThawngdang Thawngdang Chin ramkulh ah biaknak lei hruaitu pawl cu ralhrang nih 18000 bawmh ding ah min cazin pek dingin ca an kuat hna. Nawlngeihnak la ralhrang nih Chin ramkulh ah Khrihfa biakinn an hrawh hnu Khrihfa Pastor pawl le Buddhist phungki pawl cu pakhat ah 18000 bawmhding in cazin i pek ding ah September 4 ah ca an kuat hna tiah theih a si.\nHakha ah meithal voi tam nawn a puak! Chin ramkulh khualipi Hakha ah Sept 4 tuzan 11:00-11:45 pm hrawng tiang meithlai tam nawn a puak. A puahnak hmun hi an chimning aa dang cio. Cheukhat nih meithat zunglei ah an ti, cheukhat nih Economic bank hrawngah an ti, cheukhat nih suhpawng zung pawngah an ti. Hmunkhat lawngah si loin hmun hnihthum ah a puak tiah zumh a si.\nMin langhter a duh lomi pakhat nih cun Meithal thawng cu a thang taktak, a tlerh bak in a kan tlerh dih tiah a chim. Cheukhat nih ralhrang anmah le anmah an i kap tiah an chim, cheukhat nih an i hrocermi a si lai an ti ve. The Chin Post nih cuticun a si tiah fehter khawhmi kan ngei rih lo. Meithal nih cun minung umnak inn zong a khen len i kuanfang zong inn chungah a tla tiah theih a si. Hakha khuachung ummi vialte lungretheih le thinphang in an um. Thlacamnak in bawm cio hna usih.


Rev.Dr. Hai Vung Lian (Hannah Pa) A Hnu Bik Thawngpang A Si – Onlinenungak\nRev.Dr. Hai Vung Lian (Hannah Pa) A Hnu Bik Thawngpang A Si\nNan dam cio hna maw? Zawtnak ruangah thaw ip ngai in kan um nak a sau ngai cang le kan i ngai dih cang hna. Pathian nih caan ttha kan pe zau hram ko cang seh. Kan senior pastor Rev.Dr Hai Vung Lian kong ah update tlawmte van tuah ta ka duh. Nizan tihni ah a viber a van i awng, tu zing ah ai awng tthan i mi tampi kan hung lau ngai. A fale nih maw an deh hnga Hanna Lian nu nih dah a deh le si hnga tiah kan van ar ngai hna. Global CRDP viber group tiang in an van lau ngai cio.\nKan pastor pa hi mi kip nan thlacampiaknak thawng in le Pathian thawng in a dam deuh ngaingai cang tiah thawng ttha ka van in thanh ta hna. Nizan tih ni ah khan a dam deuh ngai cang tik ah a phone a hlam kho cang. Hanna Lian nu nih nurse te sin in a phone cu a va pek le amah te in a van deh i viber kha a van i awng mi asi ko. Pathian min thangthat si ko seh!\nA dam tlian dih rih lo caah a kut zong nih duhning in a tawng kho rih loh, a mit zong nih duhning in a zoh kho tuk rih loh. Cu caah hmanthlak te hna, video te hna a van post mi te te ah a ruahzia tu rak thiampiak hram ko uh. Phone a deh khawh cang mi cung tu ah Pathian sin ah lawmhnak bia tu chim ko hna u sih. Rosi Nu hna cu Hi! tiah ca te a van kuat le a lau tuk. A fanu Bella nih phone deh mi ah a ruah.\nKan Pastor hi a lung a fim cang, a kut zong an cawl kho ngai cang. A holh tu ah cun a aw a chuak kho rih lo. A dam tliang ngai rih lo ca ah a phone ah cakuat te te tial ti ban tuk zong a si khawh chung in kan tuah rih lo ding ah kan nawl hna. Kan hnu i khrifabu aiawh in Church Chairman he zoom video in kan va chawnh zong kha tam ngai te kan zual ter. Damnak tling a hmuh zau khawh nak ding tu ah thlacamnak in bawm ko rih hna usih. Hi dirhmun a phak ter tu Pathian min thangthat si ko seh.


Elon Musk cu vawleicung ah mirum bik a si. – Hakha Cherry\nElon Musk cu vawleicung ah mirum bik a si.\nApril 27, 2022 admin Uncategorized 0\nElon Musk Cu Mi Zeidah Si?Vawleicung mirum bik, Elon Musk nih social media platform ah minthang bik a simi, Twitter cahmai a cawk mi nih tulio thawngpang vialte a khuh dih. Elon Musk cu mi zeidah si? zeiruangah a minthan? Zeiruangah a rum? Zeibantuk ruahnak a ngeihmi le a pommi dah a si? timi hi aho paoh nih theih duhmi le hngalh duh ciomi a si.\nElon Musk cu vawleicung ah mirum bik a si. US$ 267.1 billion a ngeimi a si. Finland le Chile ram he an ngeihmi a tluk luklak. Pakistan, Ethiopia, Puerto Rico le Ecuador ram nak in Elon Musk a rum deuh ti si. Amazon ngeitu Jeff Bezoz nak in a rum deuh caah Time Magazine nih Person of The Year 2021” timi minthannak an pekmi a si.\nElon Musk cu South Africa ah a chuakmi a si nain atu ahcun billionaire entrepreneur ah a chuah cang. Electric motor sertu Telsa company ngeitu, van le vawilei khuatlawnnak le kherhhlainak SpaceX company ngeitu, phaisa kuatnak le ipek chanhnak Paypal company a rak sertu zong a si. OpenAI, Neuralink, the Boring Company le Starlink Company a dirhtu le a ngeitu zong a si fawn.\nMars planet ah khual tlawnnak, minung umnak ser ding le a herh ahcun a peem zong peem ding in chunmang a manhmi a si. Computer in minung kan thluak theih khawhnak tiang a zum cuahmah liomi a si.\nElon Musk cu June 28, 1971 ah South Africa ah a chuak. Kum 50 lawng a si rih. Pretoria khua ah a tanglian mi a si. Anu, Maye Musk cu Canada ah a chuakmi, South Africa model minthang pakhat a si. 1969 ah Miss South Africa zuamnak ah finalist tiang a phanmi muidawh a si. Apa Errol Musk cu engineer pakhat a si. A nule a pa cu 1980 kum ah an I then. Elon Musk cu ngaknu pakhat le nupi pahnih a ngei.\nElon Musk cu Canada rammi catialthiam, Justine Wilson he kum 2000-2008 tiang an um. England mitami, Talulah Riley he 2010 -2016 tiang an I um. Justine Wilson he fa 6 an ngei I, a ngaknu hlasakthiam Grimes he fa 2 a ngei.\nElon Musk cu Kum 1995 ah the University of Pennsylvania in bachelors degrees pahnih a ngah. A ngahmi cu Physics and business in a si. Stanford University ah physics in PhD a tuah nain a ngol than.\nElon Musk nih 1995 kum ah US$ 15000 in Venture Zip2 software company a dirh I, sipuazi tuah hram a rak I thawk. A hnu ah investor pawl le a pa nih US$200,000 an chuah piak chap. Zip2 company cu 1999 kum ah 300 million in an zuar khawh caah mirum pakhat ah a hun I chuah.\nElon Musk hi zeibantuk party hmanh ah a lutmi a si lo. 2018 ah Twitter a tialmi cu, Conservative ka si lo. Independent in registered a tuahmi ka si, politics ahcun moderate ka si. Asinain a zeizong tein moderate ka si fawn lo, humanitarian issues hi ka caah a biapi tukmi a si nain midang nih zeiruangah a biapiter lo timi hi ka hngal kho lo” tiah Twitter ah a tial bal. Russia nih Ukraine internet vialte an hrawh piak hna caah a company starlink nih Ukraine rammi vialte cu intenet free in a pek hna.\nAmah hi Democrats pawl an thawnnak Californai ah hram a bunh hmasa mi a si nain atu ahcun Republican an thawnnak Texas ah a thial cang. Amah hi zalonnak a uar ngaingai mi a si caah Free Speech hi democracy caah a hrihhrampi a si” tiah a chim lengmang. Twitter cahmai ah zalong tein biachimnak a um lomi zong hi hlan tein a rak doh ngai cangmi a si. Twitter nih Republican le conservative a dirpitu hna an phihkhar, censor an tuahmi hna hi a dik lomi a si a ti. Democracy ram ahcun zalong tein chim phuannak nawl a um ding hrimhrim a si tiah a chim lengmang caah democrats le liberal pawl nih an huat ngaingai.\nElon Musk nih Twitter cu 44 billion in a cawk cang. A cawkmi hi 9.1% lawng a si. Asinain amah hi share tam bik a cawtu a si caah nawlngeihnak sangbik a ngeitu ding a si cang. Cucaah Twitter nih ningcang loin an phihkhar mi hna zong a rauh hlan ah Twitter nih luhnak nawl an pek hna lai tiah zumh a si. Cucaah President hlun Donald Trump, Republican le Conservative pawl caah cun thawngtha taktak a si bantuk in Liberal democrats pawl caah cun thawngpang chia taktak a si fawn.Credit-Salai Lairamthang\nPaletwa- CDF kum khat tlin lawmhpi nak ah Pu Zing Cung nih AA le Paletwa he pehtlai in tlawmpal a chim ni tlawmpal


Update: Tuzing falam inn a kanghnak a ruang theih a si cang – Chin World News Evening\nFalam-January 12 zinglei suimilaam 4:10 hrawngah Falam Lamtonnak ah inn 6 a kaang i kumkhua upa tarnu pahnih a kanghchih hna, tiah theih a si. A nunnak a liammi hna hi Sayama Mang Hlei Zing le Pi Rah Zing hna an si tiah thawng kan theih.\nAtu bantukin inn kanghnak a ruang an hlat tikah, ihkhun pawngah an chiahmi Electric heater a sat tuk ruangah meikanghnak a chuahnak a hi a si tiah Falam palek sinin theih a si. Atu bantukin ngaihchiatnak kan ton hi cu lung a fak tuk hringhran. Lung a nuam hrimhrim lo.\nInn kang hi zinglei suimilam 5:30Am hrawngah mipi le meithattu hna ibawmchan in mei cu an hmih khawh nain, inn 6 a kangh manh dih. A kaangmi inn 6 hna cu;\nPu Kiam Si inn\nPu Zaw Tun inn\nPi Mang Hlei Zing inn\nNu Pen inn\nPu Biak Vum\nSm Thiam te inn pawl an si.\nCun, Pu Tawi inn, Pu Khaw Lian Pum dawr le u Ciin inn zong an kang sual lai tiin an ṭheh hna tiah theih a si.\nFalam ah inn 6 a kaang, tarnu pahnih an thi, thilri sing 80 leng man a ciam. Falam khua, January 12 zinglei suimilaam 4:10 hrawng ah Falam Lamtonnak ah inn 6 a kaang i kumkhua upa tarnu pahnih a kanghchih hna, thilri sing 850,000 man hrawng a ciam, tiah kan theih.\nHi kong ah Falam Peng Meithat Zung lutlai phone kan chawnh nain damlonak ruang ah sii-inn ah a um lio a si i kan pehtlai kho lo.\n“Chin Ramkulh Cozah lei nih kan tikhwahtawk in inn kaang mi in 6 siseh, mithit siseh, tangka Ks. 300,000 cio ka va bawmh hna,” tiah The Hakha Times ah a chim. 2021 kum January thla chung ah atu hi a voi hnihnak inn kangh a can hi a si. Hakha Khuathar zong ah 2021 January 9, zaan 11:00 hrawng ah inn 3 a kaang i Seven Star kedan dawr ngeitu U Than Wai zong a kanghchih tiah, tiah kan theih. Source: The Hakha Times


Department Of Homeland Security Upa Nih An Chim Cangmi Cu Trump Caah El Awk A Tha Lo – Chin 11 News\nDepartment Of Homeland Security Upa Nih An Chim Cangmi Cu Trump Caah El Awk A Tha Lo\nTutan thimnak hi a thianghlimbik thimnak a si tiah Department of Homeland Security upa hna nih an chim mi cu Trump nih zeitikhmanh in el awk a tha lo. Tei sawhsawh hmanh a si lo. Naan taktak in a naan ko.\nDemocrats le Independents cu chim lo, Republicans tamtuk nih pei Pu Trump an vote lo cu. White House ah Trump nih rian ngan a t’uantermi Kellyanne Conway i a pasal, George Conway, le a hawile(Lawyer minthang lawngte) nih “Lincoln Project” min in Trump nih President rian a peh khawhlonak dingah paisa tampi hmang in campaign an tuah.\nHi hna hi Republicans an si, Donald Trump hi American rampi le American mipi hruaitu dingah ai tlak lo an ti. Arizona State ah a thih tiang Senator a rak t’uanmi John McCain nupi le fale nih Donald Trump cu kan Vote kan pe kho lo an ti caah anmah chungkhar a dawtu Arizona mipi tampi nih anmah chungkhar he Joe Biden tu an vote ve.\nRepublicans pawl votes hmanh co dih khawh lo bu in US President si khawh asilo. Cucaahcun, zeibantukin Chinmi nih tongpa t’anh in t’anh zong Pu Trump cu inn ah a t’in ko cang lai.\nRelchap duhmi caah:–Donald Trump nih ninga ni zan ah khan White House, Rose Garden ah bia a chim i, “Zeipoh si seh law, caan a um rih mi ah hin zeipoh aa thleng kho i, biakhiahnak tuah dingah hin caan nih a rak kan chim ko lai” tiah a ti.\nTulio vote an rel cangmi State by State Electoral College ah Joe Biden nih Vote 306 (projection) a hmuh cang i, Donald Trump nih vote 232 (projection) a hmuh ve. Donald Trump le amah a tanhtu hna nih i thimnak ah hin thil felfai lo tamtuk a um tiah an chim nain a mah tang intelligence official bak in ” Hi i thimnak hi US i thimnak vialte lakah a him bik a si” tiah an chim ve.\nBBC nih a tial ning ahcun Joe Biden nih Georgia ah teinak a hmuh than i, A vote hmuhmi dihlak ah 306 a hmuh cang a ti. Whit House ah lut dingin a dirhmun nih a tlinh hrimhrim tiah a ti. President Donald Trump nih North Carolina ah teinak a hmuh ruangah vote a hmuhmi dihlak hi 232 a si ve tiah a ti.\nNinga ni ah khan Donald Trump le a tuantu pawl nih tazacuainak an tuahmi cu Arizona, Michigan le Philadelphia, Pennsylvania biacheihtu hna nih an pom piak hna lo. Vawlei huamp ah thawngpang tialtu min thang Time Magazine nih hin biadik hi raltha tein a thanh tawn i, Mimolh deuh thei ding zongin a tial tawn. Donald Trump cu a caah ni atla cang a ti. Ref: MWN


InnpiRamdang ThawngpangMyanmar Ah Rohingya Ralzaam Pawl Kir Duh Loin An Chang\nCawn Nihnihni ahkhan aho ngeih lomi hmunhma, camp chung um Rohingya ralzaam hna cu Myanmar ah kirter than ding an si kong he pehtlai in Myanmar le Bangladesh ram hnih biaruahnak an ngeih hnuah Myanmar nih rammi sinak le humhimnak an kan pek lo ahcun kan kir lai lo tiah an chang tiah theih a si.\nMyanmar in Bangladesh ah kan hnu kum August chungah a rak zaam hmasami Rohingya hi 6,000 an si i Myanmar le Bangladesh karlak ramlak hmun pakhat camp chungah khua an si hna.\nKan hnu zarh chungah khan Myanmar ah an kir duh lo ahcun a hnuzul thil an tuar lai tiah ralrin peknak a rak um tikah Rohingya pawl cu an duh zong duh lo zong ah kirter ding dirhmun khi an si.\nAsinain, Rohingya zatlangbu hruaitu Dil Mohammad nih a liamcia caan chung sunghralhmi thilri hna caah man liamhnak, rammi sinak peknak le humhimnak tling peknak a um lo ding a si ahcun Myanmar kan kir lai lo tiah AFP ah a chim.\n“Kan duhnak tlinter a si ding lo ahcun Myanmar kan inn le kan lo ah kan kir than lai lo. Rammi sinak, kan nun humhimnak le covo vialte, sunghralhmi vialte liamh thannak kan duh”, tiah Dil Mohammad nih cun a chim.\nCawn Nihnihni ahkhan Myanmar le Bangladesh cozah riantuantu hna cu Rohingya ralzaam 6,000 kirthannak kongah ceihhmainak an ngei.\n“Humhimnak tling an hmuh ding a si ko ahcun Myanmar kir than ding hi bia kan ruahmi vialte hna nih cun an duh dih ko”, tiah Bangladesh aiawh riantuantu lutlai Abdul Mannan nih a chim.\nUN lei chimrel khotu Caroline Gluck nih cun Rohingya ralzaam pawl kirter thannak hi anmah lungtho te lawngin a si awk a si tiah a chim.\n“Cheukhat Rohingya pawl nih an chim ning ahcun Myanmar kir than ding hi an tih, Bangladesh ram tu ahhin himnak kawl khi an duh”.\n“Bangladesh ram ah himnak an hmuh khawh ding hi Bangladesh nawlngeitu pawl sinah nawlnak tuah kan tuah. Cun, kapkhat lei in Myanmar zong nih mah lungtho tein kir a duhtu pawl caah a himmi le a fekmi tlunter thannak an tuah ding zong a si”, tiah Caroline Gluck nih a chim.


NLD Central Committee Minung 42 In A Thar An Ser; Minung 15 Lawng In An Thim Nolh Hna Lai – THE CHINLAND POST\nNLD Central Committee Minung 42 In A Thar An Ser; Minung 15 Lawng In An Thim Nolh Hna Lai\nCity Hunter| 2018 June 24| Avoi 2nak ram pumpi huap NLD (National League for Democracy) party conference a nikhatnak ah Central committee thar le cangkep central committee chungtel pawl thimnak an ngei. Central committee cu minung 42 le cangkep central committee chungtel thar cu minung 30 in mi tamdeuh mee peknak in June 23 ah an i thim.\nNLD cozah thar a kai hnu kumhnih a rauh hnu ah party conference cu Yangon ah a voi 2nak an tuah. Hi conference ah ramthen le ramulh kip in thlahmi palai 1000 renglo nih central committee chungtel thar pawl cu mee peknak in an thim hna.\nNLD central committee chungtel thar chung ah Kachin ramkulh, Kayah ramkulh, Taningthari ramthen, Pago ramthen cozah bu in Chief Minister hna le minister pawl an i tel tiah NLD party thawngthanhnak lei secretary Monywa Aung Shin nih a chim.\nThim tharmi central committee chungtel hna cu kum 50 in 70 kar hrawng an tam bik tiah conference a kaimi party palai hna sin in theih a si.\nConference ah miphun sersiamnak le remdaihnak telh in 2008 phunghrampi remhnak hi party nih hmailei pehzulh in tuahtuan dingmi rian pathum lakah a pakhatnak papek ding ah aa tel tiah Central committee phu in Vice Chairman Dr. Zaw Myint Maung nih ramkhel cathanh a relnak ah a chimchih.\nThim ciami Central committee chungtel le cangkep committee chungtel hna lak chung in central committee le cangkep central committee an zapi minung 15 lawng in June 24 ah an thim than hna lai tiah theih a si.\nPrevious Kum 20 Leng A Paw Chungah Cehrep Ummi Pa Nih A Sungh Man Cozah Sin Bawmhnak Hal Lai\nNext Kachin Ral Zam Hna Nih Eidin Kongah President Sinah An Hal Lai


Samuela Deko Hna Nono Co Rue o Re Roi | Zi Yenon o Re Re Tei Buhnij\nRi be nidi waam ke bon, Samuela hna menenge ne hna ruace ri ‘ma hmijoc punuma, guhne re hmi du Iehova. Bo ngei ha ule ko wen’o re nge ke bone hna meneng’ omelei ri ‘ma hmijoc punuma? Eje dai etha nata te hmani bon, yelene Hana.\nHma kore eziene bone hna iara alane co numu wamorow, ka thathuniko di co numu. Ri ci hmi, bone hna sibo Iehova co konekatu bon. Bone hna ie sesekone du Iehova ko ngei bone ma numu tenene aicahman, ile bone co sia bone co menenge, ne co ruace ri ‘ma hmijoc punuma. Iehova hna kedi o re sibo ni bon: hna hnapone ke bon’ o re aicahman yelene Samuela. Ile me inom’o re hnei bone hna sibo Iehova co thue bone tenen aicahman. Ma ha theri ca foa kore kenerekene ni Samuela, ile bone me huete bone jeu’ o re ‘ma hmijoc punuma ha thu co sinemenenge du Madaru.\nRi ‘ma hmijoc punuma, Eli kore toka thu hul. Rue tei bon, rue thu hule hna ruace joko omelei. Hna hne omelei kore hmi ni Madaru, ka nodei ngome hna hu’ omelei hna rue o re ta ace me roi. Nianedi ko rue tei Eli hna rue o re ta ace me nidi tho. Ka Samuela hna ule bushengon. Ilo, bone hna ruete o re nia inome bushengon?— Deko, Samuela deko hna nono co rue o re roi inom’ o re hnei ceceni bone ne hmani bone hna yeno bon.\nRi uane ni bo, nge kore ace Eli co canga ilone du rue tei bon?— Ekowe du bone co canga puni o bushengon. Deko ma netit ke bone co nue bushengone co iara ruace ko ri ‘ma hmijoc ni Madaru. Deko te se ace bone hna rue. Ilei Iehova me cenge nia buice sese. Iehova hna uane co puni o buic.\nSamuela hna ie du Eli o re enengoco ni Iehova\nRi se ridri, Samuela ci thaet, kedi bone me ci taedengi ci kaio bon: “Samuela!” Canga nyanyade ke bone du Eli, ka Eli ci ie: “Inu me deko hna kaio bo.” Ile me ha tru kaie yawe. Ma ha theri kaio bon, Eli ci ie du Samuela ko ngei bone ma taedengi yawe o re ci kaie, bone co cedi ko: “Sibo bua, Iehova, beredelo; inu ci taedengi bua.” Ile bone me taedengilu. Ilei Iehova me ie du bon: “Ielo du Eli ko inu ha co punion’ o re guhnamenenge ni bone tan’ o buice hna rue o re nodei ace me nia.” Bo ci uane ko roi du Samuela co ie o re enengoco ni Iehova du Eli?— Deko, nidi nure du bon. Samuela ci pareu, roidi bone hna ninen’ o re enengoco ni Iehova. Ha iu kore hnei Iehova hna ie. Ha hna atangoni o re rue tei Eli, ka Eli se ha tango joko.\nSamuela tu me roi so ej, wen’ o re bone hna rue o re roi ri nidin’ o re nodei ngome ci ru’ o re nia. Ka bo? Bo co hue lewe o re tu ni Samuela co iara ru’ o re roi? Ka ngei ko e, bo co aopodoneni Iehova ne ceceni bo ne hmani bo joko.\nNge kore enengoco hna ie hnei hmani Samuela?\nRue tei Eli hna ruace ri ‘ma hmijoc punuma. Hna ule bushengone kei Samuela ci rue o re nge?\nNge kore ace Iehova hna ie du Samuela co rue?\nSamuela tu so eje me roi, wen’ o re nge?


ZPBA Youth Civui le Cawnpiaknak Tlamtlingte In An Tuah – THE CHINLAND POST\nZPBA Youth Civui le Cawnpiaknak Tlamtlingte In An Tuah\nSalai Pathawng| 2018 March 24| Thantlang peng, Zophei tlang ah avoi 13nak ZPBA (Zophei Baptist Association) Youth Civui le Training cu hlunghlai ngai in Vuangtu khua ah an tuah tiah kan theih.\nAvoi 13nak ZPBA Youth Civui le training cu kumdang nakin a hlunghlai deuh. Kumthum dan ah tuahmi a si i tukum cu hlasak zuamnak in caan kan hmang i hlasak aa zuammi minung 23 an si. Lentecelhnak zong nu he pa he kan tuah i pa volleyball bengh zuamnak ah Zephai B nih pakhatnak le pahnihnak ah Hakha Zophei an si. Nu volleyball bengh ah Zephai B pakhatnak le pahnihnak cu Vuangtu an si tiah tuanvo ngeitu pakhat nih The Chinland Post ah a chim.\nTutan civui ah an tlangtar cu Filipi 1:29 “Khrih caah rian thiah nan si tikah a zumh lei lawng si loin a caah teminnak zong aa tel chih” timi a si. Hlasatu ah sawmmi cu; Lalhmangaihi (Siaha) le Samary Sui Tha Par (Aibur) an si.\nTutan cu hlasak zuamnak in tuah a si bantuk in music lei tumtu zong an sawm hna. Hlasak zuamnak ah Za Ci Sung (Aibur) nih pakhatnak a hmuh i Van Ceu Sang (Zephai B) nih pahnihnak le Van Rem Mawi (Aibur) nih pathumnak laksawng an hmuh. People choice tiah mizapi nih duh bikmi thimnak an tuah than i Za Ci Sung (Aibur) nih a ngah tiah kan theih.\nHlasak zuamnak ah pakhatnak cu Ks.300,000, pahnihnak 200,000 le pathumnak 100,000 an si. Mizapi nih duh bikmi laksawng ah Ks.160,000 a si tiah kan theih.\nPrevious Chin Miphun Ni Cu Chin Ramkulh Cozah Zungkhar Ni Ah Hluttaw Nih A Fehter Cang\nNext Vok Zawknak A Chuah Ruangah Mizoram Ah Kawlram Vok Luhpi An Khamh


Nihin Russia Dirhmun Le Chernobhyl Nuclear Plant A Chuahtaknak - chinland media\nApril 1, 2022 admin Artical 0\nFaktuk in ai rawkmi Chernobhyl nuclear plant pi cu Russia nih kanmah Ukraine kut an kan up than hnu ah, cu hmun cu an chuahtak colh. Cuka i khua a sami hna nih Russia pawl kahdohnak cu an rak dironh khawh hna i, kham cangmi tirawl le a dang bomhnak zong an orh lio pi a si” tiah Ukraine lei nawlngeitu nih an chim.\n“Cu ti nuclear hmunhma an chuahtaknak a ruang cu, a pawngkam ramdang ah Russia ralkap nih i vennak tencikhur an i cawh sek len ko nain, nuclear khuvai an i ham caah a si,” tiah Ukraine state power company Energoatom nih a chim.\nCu ti Ukraine lei nih an chimmi cu International Atomic Energy Agency nih biafiang asi maw si lo timi cu fianternak an tuah rih hna lo.\n“Ukraine helicopters pahnih cu Russia ram chungah niamtein an hung lut riangmang i, a tu bantukin kan zinaan khonnak inn cu an vun kah ko,” tiah governor nih a chim.\nSocial media ah an thlah tungmi hmanthlak le video pawl hi media pical cheukhat nih cun an fehter colh ve rih lo.\nKyiv in nichuahlei le northeast lei ah duhsahtein Ukraine pawl hlawhtlin lei an panh ciahmah. “Kyiv le a velcheh ah cun cawlcanghnak tam in kan tuah ti lai lo,” tiah Tuesday ah khan Russia officials nih thawng a thanh ko nain, Chernihiv le Kyiv cu hehtiah tanglei le cunglei in a phomh thiamthiam ko rih.\nRussia nih a raltukmi dinhdorhdeuh ai timhnak kong a chimmi tham cu vun i hrim than i Ukraine i nichuahlei hmunhma pawl vun lak than a duh caah a si, tiah Western official nih an chim.\nThlanglei le a laifang in a tu bantuk i Russia ai zuhphiah thanmi hi nichuahlei kap in vun kan doh than a duh caah, ai timhlamh bia a si, tiah Ukraine President Zelensky nih a chim.\n“An i tinhmi kan theih ko. An kan celhlo nak hmun an chuahtak tham cu kan ca i a harsa te ding mi hmunhma biapi zawn in doh an kan duh cu kan theihtuk. Kan hmailei caan ah raltuk a um ko rih lai,” tiah Zelensky nih a chim.\nZarh nga chung i Ukraine mipi a thong in a thattu le 4 million hrawng ralzam dirhmun a phaktertu ralpi kong he pehtlaiin Friday ah khin video in Russia le Ukraine biaruahtinak ngeih an i tim. Kaphnih in ral an daihter lai cu zumh a si ruam lo.\n“Kan ramhnih aiawh in biaceihtu pawl nih tamdeuh in rian an lim hlan chung paoh cu, ikahnak vun mak ding le Zelensky he ton biaruahnak ngeih ding cun a tuantuk rih ka ti,” tiah Putin nih a chim. Cu a chimmi cu Thursday i telephone in Italy Premier Mario he bia an i ruah lio ah a chimmi a si.\n“Bomb a thla kho hriamnam ai bunhmi mawtaw ka ram nih an bomh lai,” tiah Thursday i Zelensky nih Australian Parliament sin i bomhnak a hal lio ah Prime Minister Scott Morrison nih a chim.\nZelensky nih min kheh tein a halmi four-wheel drive hriamnam bunh mawtaw cu Europe lei ah vanlawng in kuat a si colh lai. A zat belte chim a si lo.\n“Thla lawng kan in campiak hna lo. Kan meithal, kan zenkuan, a dangdang bomhnak kan i kuat chih hna. Meithal teihlo tangkhamh angki, hi vialte hi kan in kuat hna. A tu zong kan raltuknak mawtaw, kan Bushmasters zong kan in kuat rih fawn hna lai,” tiin Morrison nih a chim.\nRussia nih caan tawite chung a cheukhat hmun ah kahdohnak ngol chung dingin lungtlinnak a tuah hnu ko zongah cun, Thursday ah khan Mariupol i rilikap khua pakhat ah bus 45 an kham i passengers an chuahter viar hna. Minung 631 lawng nih an pumpak mawtaw mongh in khua an chuah tak khawh, tiah Ukraine cozah nih a chim.\nMariupol lei kuatmi tirawl le sii ton 14 tluk tam a phurtu bus 12 renglo zong Russia nih a tlaih, tiah Ukraine Deputy Prime Minister Iryna Vereshchuk nih a chim.\nNuclear khuvai ai hampmi Russia ralkap an dirhmun kongah le minung zeizat nih an i ham, timi Energoatom nih zei a chim fiang khi rih lo. Kremlin lei zong nih zeihmanh bia lehnak a um rih lo. Kanmah IAEA tu nih thawngpang kan hlat lio pi a si, tiah IAEA nih an chim.\nFeb. 24 ah khan Russia nih Chernobyl nuclear hmunhma cu an lak i, radiation chuahter lakin an hrawh sual lai, tiah an thin lawng an rak i domh bal. Cuka i riantuantu nih cun a himbawmnak hnga thatein tuanvo an lak ko i, 1986 i a rak puak balmi concrete nih a chilhmi tung le vampang pawl zong thatein an zohkhenh ko.\n“Russia ralkap tamtuk nih a khu an i hamh lai cu zumh a si lem lo. Asinain, thawngpang dikdiar theih hlan ah cun chim awk a tha fawn lo,” tiah US ah a ummi Union of Concerned Scientists phu i nuclear lei thiamsang Edwin Lyman nih a chim.\nUkraine i nuclear kong ceihhmaiti dingin Friday ah khan Russia hmunhma Galiningrad ah IAEA director-general Rafale Crossi cu a phan.\nUkraine i nuclear sehzung 15 lakah 9 hi rian a tuan cuahmahmi an si i, cu 9 lakah cun Russia nih an ukmi Zaporizhzhya ah 2 ai tel, tiah IAEA nih a chim.\nTutan zarh awtka hrawngah khan Kyiv a velchum ah siseh, Chernihiv in thlanglei ah siseh Russia nih kahdohnak a thumh lai, tiah a chim. Kaphnih karlak ah khat le khat i zumhraihnak um kho seh, ti ka duh caah a si, tiah Russia lei nih an chim.\nAsinain, Kyiv khuakil ah a ummi Irpin le Makariv cu Thursday ah khan Russia nih bomb in a vun phomh thiamthiam. Hostomel zongah ral an tu cuahmah ko. Brovary ah Ukraine nih Russia cu a nawr ve caah nichuahlei tiang an zam, tiah regional governor Oleksandr Palviuk nih a chim.\nKyiv khualeng i checkpoint ah a ummi Ukraine ralkap le officers pawl an hmuh ve ningah, Russia nih Kyiv a hnung a chittak lai hi an zum kho ruam lo ti asi.\n“Kyiv le Chernihiv i Russia nih a raltukmi a hmual a thumh hi zeidah a sullam a si? Kyiv cung i a thlah dingmi missile zun 200 kha thla than lo in 100 lawng ah maw a vun thumh lai? Asiloah zeidang a um rih hnga maw?” tiin Brig. Gen. Valeriy Embakov nih a chim.\nIntelligence nih a hmuhning ah, Russia nih Ukraine a kahmi hi a thum naisai lo. Donbas ah ralkap thazaang vun tharchuah le thawnter chinchin a duh bia a si, tiah NATO Secretary-General Jens Stoltenberg nih a chim.\n“Russia hi ai tinhmi kongah tu le tu lih a chim. Kyiv le a dang khuapi ah kahdohnak a dorh bantuk in ai umter lio ah, kadang ah fakdeuh in fahnak tlunter ai timh timi hi kan i fian awk a si,” tiah Stoltenberg nih a chim.\nDonbas hi sehzung pawl an umnak hmun, Russia holh a hmangmi an umnak hmun le Russia dirkamhtu separatists pawl an umnak hmun a si. 2014 lio tein khan Ukraine cozah a dotu an si. Cucaah, a tu i Russia nih ai tinhbik mi cu Donbas hi a ningpi in vun lak khawh hi a si. Donbas chungah hin Donetsk, Luhansk le Mariupol an um. Credit: Chelsea Bawi


ONE Championship T-shirt le Face mask Pawl Zuar in Covid-19 Mizaw Bawmh Atimtu Aungla .N.Sang – Onlinenungak\nONE Championship T-shirt le Face mask Pawl Zuar in Covid-19 Mizaw Bawmh Atimtu Aungla .N.Sang\nBy chin tawi on November 24, 2020\nONE Championship T-shirt le Face mask မျာPawl Zuar in Covid-19 a zawmi pawl hlut atim tu Aungla.\nAnai Singapore Ram ah an tuahmi One chonpionship ah Netherland pa he aa thuah mi Kawlram mipi lawng si lo Aungla uartu fan tampi cu a sungnak ah ngeihchia ngai in kan um ko nain, nihin ni tiang amah a uartu mipi nih cu tha akan pek peng bantuk in Chanpion khapat zong ka lak than lai tiah a fan pawl promise akan pek.\nAtu lio ah cun ONE Championship in a hlei ce tein T-shirt le Face mask pawl cu Myanmar Plaza i MK Fashion Shop တွah zuar chuapmah liopi a si tiah theih a si pin ah online in cawk a duhmi an um a si zong ah cawkkhawh cahkhawh asi cang tiah Aungla nih amah account chungin mipi sin ah theihternak athuah cang.\na Zuarmi Pawl a hmumhmi phaisa dih lak a mah pumpak ca pakhat hmanh si lo in, tulio vwlei pi nih atuar cuahmah mi zawnak ruangah Sizung umi mizaw ka hlut dih lai tiah a chim.\nCucaah Nang cu tulio caan bantuk ah thil hmete na tuah khawh dingmi c cu mi dang pakaht khat caah khuaruahhar in thlennak acang kho mi asi timi catlang te he cawkcio le bawmhcio dingin Covid-19 in a zaw mi pawl bawmhcio ding ah a fan pawl cu sawm hna.\nAn I Cit Mi Vanlawng A Tlak Hlan Minutes Tlawmpal Teah Khin An Chunghar Hmanthlak Cu Instagram Ah A Tar Ta Mi Indonisia Nu\nIndonisia Khualphor Vanlawng Atla Mi Cu Tuni Ah Jakarta Tikulh Ah An Hmuh Cang\nVice President:Mike pence nih thleng khawhnak a ngei lo’A poi ko cang.\nKawl Ram Mi Minung 11 Telnak South Korea Thilphor Tinbaw Cu Iran Nih An Tleih.\nIndia Cozah Nih Myanmar Ah Covid-19 Vaccine Kuat Ding Cu Kuat Lo Ding In Nawl A Chuah


Salai LTT: (NLD) PU Suithio Nakin (CNLD) Siangmang Ka Duh Deuh – Myanmar Chin\nSalai LTT: (NLD) PU Suithio Nakin (CNLD) Siangmang Ka Duh Deuh\nAugust 10, 2020 Myanmar Chin Chin 0\nNain, party zulhphung an cohlang hnu in cu party aiawh in thimnak an luh tikah an party hruaitu Pu Nothan Kap a bawmtu le a hriamnam an si sual lai ka phang, midingfel an si ko caah an tlin hnu zong ah No Than Kap cu an tanpi duh taktak hnga maw ti cu ka ruah len ve..\nFapa pakhat a sual ruang ah chungkhar pakhat a rawk kho lem lo, hringtu nulepa nih tha tein cawnpiak ahcun a lungthlen khawh a si.\nNain, chungkhar ah a lu bik hringtu an pa a sual cang ahcun chungkhar a rawk kho i a kuai cikcek kho, an fale zong an vaivuan dih kho.\nParty member lakah a sualmi an um ko lai, nain member sawhsawh nih party policy an hrawk kho lo, mipi an buaiter kho lem lo. Nain, party hruaitu belte misual a si ahcun party policy a rawk kho, miphun le pengtlang kar thencheunak a chuahpi kho, miphun kar buainak a chuak kho. Kan i ralrin a herh.\nThawngpang Tha: Unemployment Benefit Zarh Khat $400\nRepublicans le Democrats hruaitu hna nih Federal cozah nih zarh khat ah unemployment $600 pek chapmi kongah zeizet in dah kan pehzulh lai timi kongah kap hnih lungthinnak an ngeih khawh lo caah President Trump nih zanlei ah executive order a chuah I zarh khat ah $400 in kum dongh tiang pek ding in order a chuah.👇👇👇\nLTT: Pu Sui Thio(NLD) Nakin Pu Sian Mang(CNLD) Ka Duh Deuh


Nihin Hakha Khuami Cheukhat Hna Cawlcanghnak Ai Dawh Tuk Ee.(Upatnak Kan In Pek Hna)! – Kawltu Team\nNihin May 11 hi SAC ralkap nih Myanmar ram uknak a chuh ni 100 tlinnak a si i Myanmar ram hmun tampi ah thazaang tam ngaiin ralkap uknak duhlo lamzawhnak an tuah cio hna. Hakha khua zong ah mino pawl lam cung chuak in lamzawhnak an tuah i, SAC palik le ralkap lei khenkhamnak um lo tein lamzawhnak tluang tein an lim khawh.\nHakha khua ah SAC ralkap le palik nih luh hnawh le tlaihkhih a tam ngai nain May 2 le 8 zong ah lam cung chuak in mino pawl nih lamzawhnak an rak tuah. Hi bantukin Hakha mipi le mino hna an cawlcanghnak kan hmuh tikah hin a sunglawi tuk. Lawm a um tuk hringhrang upat nak tampi kan in pek hna.\n← Palestine(Filistin) le Israel Buainak Ah Minung 350 Leng Hliamhma An Pu.\nKan Lai (Dalan) Leirawitu Pa Ruangah Pu Tler Ling A Nunnak A Liam! →


Paul Breitner: Neymar cu Real Madrid nih an herh taktak mi a si – LAICOMM\nPaul Breitner: Neymar cu Real Madrid nih an herh taktak mi a si\nReal Madrid club i an zaanglek hlun a si mi Paul Breitner nih a ralaimi season ah vawleicung a mansang bik mi Neymar cu Real Madrid club nih an herh tuk mi zaanglek a si te lai tiah a chim.\nReal Madrid president a si mi Florentino Perez nih Ronaldo cu Balon d’Or laksawng voi (5) tiang a lak cang. Neymar zong nih Balon d’Or laksawng hmuh a duh ahcun Real Madrid ah a rakrat ding si tiah a rak sawm bal. Cucaah Neymar le Real Madrid thialkam nak kong cu mipi nih ngiatthlai cio mi a si.\nReal Madrid team i an hmaikal a si mi Benzema cu tukum goal a thun mi a tlawm deuh caah Real Madrid nih a ralaimi season ah Benzema zaka ah zaanglek cawk an i tim cang.\nBarcelona team i celhti hawi a rak si mi Pique nih Neymar cu Vawlei cung zaanglek thiam cem mi laksawng hmuh duh ah Barcelona in a chuah nak a si tiah a ti. Real Madrid ah Neymar hlawh a thlin khawh nak ding caah bawmchan tu ding zaanglek minung thatha kan ngei hna tiah Florentino Perez nih a chim ruang ah Neymar cu Spain ah kir than dawh a si.\nNeymar cu a khawn nak in damnak a hmuh than cang. PSG ah a celh ko na in vawlei cung thiam bik si ding caah cun PSG club cu na chuah tak hau tiah forhfial nak tampi a tong i Benzema zaka ah celh dingin thawngpang zong a chuah khun nak zong a si.\nNeymar nih PSG a thial hnawh chan cu Champions League le a dangdang zuam nak ah teinak hmuh ka duh caah a si tiah a chim len ko nain Neymar le PSG cu Champions League ah Real Madrid nih an tei hna caah tuan ah an rak chuak. Neymar nih a ruahchan mi a chunmang a hlawhtlin nak ding caah le Breitner chim bang in Real Madrid nih Neymar cu an herh taktak mi zaanglek a si lai maw???\nPrevious Kan dawttuk Ma Ma Thin Zar timi bia tiang a chuahpi tu Thin Zar Wint Kyaw Hmanthlak\nNext ခ်စ္သူနဲ႕ လမ္းခြဲခဲ့တဲ့အေၾကာင္း ထုတ္ေျပာလုိက္တဲ့ ေရႊထူး